بەشداریی هەیئەتێکی کۆمیتەی فەرانسەی حدک لە کۆبوونەوەی دوکتور فواد ?\nناوەندی هەواڵ- فەڕانسە: رۆژی پێنجشەممە ١٠ی سێپتامبری ٢٠١٥ (بەرامبەر بە ١٩ی خەرمانای ١٣٩٤) نوێنەرایەتیی هەرێمی کوردستان لە فەرانسە کۆبوونەوەیەکی بۆ دوکتور فواد حوسێن سەرۆکی دیوانی سەرۆکایەتیی هەرێمی کوردستان پێک هێنا و نوێنەرانی حیزب و رێکخراوە کوردستانییەکانی بۆ ئەم مەبەستە بانگهێشت کرد.\nکۆمیتەی حیزبی دێموکراتی کوردستان لە فەرانسە یەکێک لەو لایەنانە بوو کە بۆ بەشداری لە کۆبوونەوەکە بانگهێشت کرابوو و بۆ ئەم مەبەستەش هەئیەتێک بە سەرپەرستیی کاک جەلیل گادانی راوێژکاری دەفتەری سیاسی و هاوڕێیەتیی مەسعوود رەواندوست ئەندامی رێبەری و ئارەش زەمانی بەرپرسی کۆمیتە بەشداریی کۆبوونەوەکەیان کرد.\nکۆبوونەوەکە کاتژمێر ٦ی ئێوارە بە ئامادەبوونی نوێنەرانی حیزب و رێکخراوە کوردستانییەکان و ژمارەیەک لە کەسایەتییە کوردەکانی دانیشتووی پاریس دەستی پێکرد و سەرەتا دوکتور فواد حوسێن تیشکی خستە سەر بارودۆخ و دوایین پێشهاتەکانی هەررێمی کوردستان و باسی لەو قەیران و گرفتانە کرد کە لە چوار لایەنی سیاسی و نیزامی و مرۆڤی و داراییەوە تووشی هەرێمی کوردستان بۆتەوە و وێڕای ئاماژەیەکی خێرا بە هۆکارەکانی دروست بوونی هەر کام لەم قەیرانانە باسی لە هەوڵەکانی حکوومەتی هەرێم بۆ چارەسەریی قەیرانەکان کرد.\nلە کۆتایی دا داوا لە بەشداران کرا بە بۆچوون و پێشنیارەکانیان باسەکە دەوڵەمەندتر بکەن کە ژمارەیەک لە بەشداربووان نەزەر و بۆچوونی خۆیان لە بوارە جۆراوجۆرەکاندا خستەڕوو. هەر لەم پەیوەندییەدا کاک جەلیل گادانی ئاماژەی بە گرفتی گەندەڵی و تێوەگلانی ژمارەیەک لە بەرپرسان لە گەندەڵی کرد کە لەو هەلومەرجەدا جگە لە زەبرێکی قورسی ئابووری و هێنانەژێرپرسیاری ئیعتباری حکوومەت بۆتە هۆی بێ هیوایی خەڵک و داوای لە بەرپرسانی سەرەوەی هەرێم کرد کە بە خێرایی و بێ مولاحەزەکاری بەرەوڕووی گەندەڵی ببنەوە.\nبگه‌رێوه|ئەم بابەتە 649 جار بینراوە| بینێره| چاپ


دروستکردنی بنکه‌ی دراوه\nدروستکردنی بنکه‌ی دراوه\nدروستکردنی (بنکه‌ی دراوه database) به به‌رنامه‌ی (Microsoft Access 2000). له بابه‌تی ئه‌م جاره باسی چۆنێتیی دروستکردنی بنکه‌ی دراوه ده‌که‌م. بۆ کاراسانی، وێنه‌ی زۆر به‌کار دێنم. ئه‌م به‌شه تایبه‌ته به‌و که‌سانه‌ی که بۆ یه‌که‌مجار بنکه‌ی دراوه دروست ده‌که‌ن. بۆیه تۆ که شاره‌زای، له‌وانه‌یه به‌جۆرێکی خێراتر بنکه‌ی دراوه‌ی خۆت دروست بکه‌ی. ئێمه لێره‌دا بنکه‌ی دراوه‌یه‌کی بچووک دروست ده‌که‌ین و ناوی ده‌نێین: (په‌ڕاوی میوان Guestbook).\nبۆ کردنه‌وه‌ی به‌رنامه‌که به‌و شێوه‌یه بكه:\n١- (ده‌ستپێک Start) کلیک بکه!\n٢- (به‌رنامه Program) کلیک بکه!\n٣- (Microsoft Access) کلیک بکه!\nئێستا له‌دوای سێ هه‌نگاو به‌رنامه‌که‌ت کراوه‌یه. له‌دوای کردنه‌وه‌ی به‌رنامه‌که، بنکه‌ی دراوه‌یه‌کی به‌تاڵی تازه هه‌ڵده‌بژێرین. له وێنه‌ی خواره‌وه (Blank Access database) نیشانه کراوه، وه هه‌روه‌ها پاشان (OK) کرته کراوه. تۆش وه‌ک وێنه‌که بکه!\nله‌دوای کرته‌کردنی (OK) ، ئێستا بنکه‌ی دراوه‌که دروست ده‌که‌ین. ئێمه بنکه‌ی دراوه‌که له‌ژێر ناوی (په‌ڕاوی میوان Guestbook) پاشه‌که‌وت ده‌که‌ین. تۆش وه‌ک ئه‌م وێنه‌یه‌ی خواره‌وه بکه: له شوێنی (ناوی په‌ڕگه - File name) بنووسه (په‌ڕاوی میوان Guestbook)، پاشان (دروستکردن Create) کرته بکه.\nئێمه بنکه‌ی دراوه‌که‌مان دروست کرد. ئێستا کاتی ئه‌وه هاتووه خشته‌یه‌ک و هه‌ندێ خانه له ناو خشته‌ی بنکه‌ی دراوه‌که‌دا دروست بکه‌ین. بۆ ئه‌و مه‌به‌سته‌ش ئه‌وه‌ی که نووسراوه (داڕشتن Design) کرته ده‌که‌ین. تۆش وه‌ک ئه‌م وێنه‌یه‌ی خواره‌وه بکه:\nله‌دوای کرته‌کردنی داڕشتن ناوی خانه‌کان ده‌نووسین. پێنچ خانه دروست ده‌که‌ین هه‌ر خانه و به تایبه‌تمه‌ندیی خۆی. تایبه‌تمه‌ندیی خانه‌کان به‌و شێوه‌یه ده‌نووسین.\n١- ناوی خانه: (ID) | جۆری دراوه: ژمێره‌ر.\n٢- ناوی خانه: (Naw) | جۆری دراوه: تێکست.\n٣- ناوی خانه: (Email) | جۆری دراوه: تێکست.\n٤- ناوی خانه: (Peyam) | جۆری دراوه: (Memo)، ئه‌مه بۆیه چونکه جێگه‌ی (ده‌ق text)ی زیاتری تێدا ببێته‌وه.\n٥- ناوی خانه: (Kat) | جۆری دراوه: (Date/Time). وه له شوێنی نرخی ستانداردی بنووسه: = Now\nپاشان ئێنته‌ر کلیک بکه.\nئێستا دووباره بنکه‌ی دراوه‌که پاشه‌که‌وت بکه! له به‌شی سه‌ره‌وه (په‌ڕگه File) پاشان (پاشه‌که‌وت Save) كرته بکه.\nپاشان داوات لـــێ ئه‌کا که خشته‌که پاشه‌که‌و‌ت بکه‌ی. تۆش لــــه جێگه‌ی ناوی (خشته Table) بـنووسه خشته، وه‌ک وێنه‌که له خواره‌وه. پاشان (OK) کرته بکه و له‌دوایدا خشته‌که‌ش پاشه‌که‌وت ده‌بێ.\nئێستا پرۆسه‌ی دروستکردنی بنکه‌ی دراوه ته‌واو بوو، به‌ڵام ئه‌گه‌ر خۆت دواتر ویستت گۆڕانکاری ئه‌نجام بده‌ی ئه‌وه ده‌توانیت تۆ خۆت بنکه‌ی دراوه پاشه‌که‌وت کراوه‌که بکه‌یته‌وه، له خانه‌کاندا هه‌ندێ زانیاری بنووسیت وه پاشه‌که‌وتی بکه‌یته‌وه.\nله به‌شه‌کانی تردا باسی چۆنیه‌تیی دانانی(پاڵێو filter) ده‌که‌م، بۆ ئه‌وه‌ی له کاتی نووسیندا هیچ که‌س نه‌توانێ وشه‌ی ناشیرین بنووسێ له خانه‌کانی خشته‌ی بنکه‌ی دراوه‌که، به‌تایبه‌ت که دانانی پاڵێو له بنکه‌ی دراو‌ه‌که‌دا زۆر گرنگه، بۆ نموونه له کاتی دروستکردنی په‌ڕاوی میوان به (ASP)، ئه‌مه‌ش کاراسانیی زۆر ده‌کا و پێویست به نووسینی کۆد ناکا.\nهیوادارم ئه‌م بابه‌ته ئێوه‌ی به چۆنێتیی دروستکردنی بنکه‌ی دراوه ئاشنا کردبێ به شێوه‌یه‌کی سه‌ره‌تایی.


کاربه‌ده‌ستانی باڵای ئه‌مریکا داکۆکی له جه‌نگی عێراق ده‌که‌ن\nژه‌نه‌ڕاڵی باڵای ئه‌مریکی له عێراق ده‌ڵێت له ماوه‌ی سی ساڵی ڕابردوودا هێزه‌کانی هاوپه‌یمانان و عێراق به‌ره‌وپێشچوونێکی گه‌وره‌یان به‌خۆوه بینیوه و پێشبینی ده‌کات که‌وا به‌ره به‌ره ژماره‌ی سه‌ربازه‌کانی هێزه‌کانی هاوپه‌یمانان له ماوه‌ی ساڵی 2006 دا که‌م بکرێنه‌وه.\nژه‌نه‌ڕاڵ جۆرج که‌یسی له میانه‌ی چه‌ند به‌رنامه‌یه‌کی ته‌له‌فزیۆنی ئه‌مریکیدا بۆ به‌رنامه‌ی Fox News Sunday و Meet the Press قسه‌ی کرد و دانی هێنا به‌وه‌ی که شه‌ڕی توندوتیژی تایفی به‌رده‌وامه، به‌ڵام گوتیشی ئه‌و باوه‌ڕی وایه ڕێبه‌رانی سیاسی عێراقی حکومه‌تێکی جێگیر و سه‌قامگیر داده‌مه‌زرێنن.\nهه‌روه‌ها سه‌رۆک بوش چه‌ند ووته‌یه‌کی ئاڕاسته‌ی ڕێبه‌رانی عێراقی کرد و هانیدان زۆر به جدی کار له‌سه‌ر دامه‌زراندنی حکومه‌تێک بکه‌ن که نوێنه‌رایه‌تی هه‌موو عێراقیه‌کان بكات.\nبه‌ڕێز بوش گوتیشی ئه‌مه‌ریکیه‌کان ستراتیژییه‌تێکیان گرتۆته به‌ر که به‌ره‌و سه‌رکه‌وتنیان ده‌بات و وڵاته یه‌کگرتووه‌کانی ئه‌مریکاش ئاسایشتر ده‌کات.\nله‌گه‌ڵ ئه‌وه‌شدا، کۆنگرسمانی سه‌ر به دیموکراته‌کان جۆن مه‌رثا گوتویه‌تی عێراق ئێستاکه له شه‌ڕی ناوخۆدایه و پێویستیشه سه‌ربازه ئه‌مه‌ریکیه‌کان ده‌ست به کشانه‌وه بکه‌ن. به‌ڕێز مه‌رثا له میانه‌ی به‌رنامه‌ی Meet the Press که‌ناڵی NBC گوتی ئه‌و جۆره کشانه‌وه‌یه ڕێگه به ڕێبه‌ره عێراقیه‌کان ده‌دات کۆنترۆڵی وڵاته‌که بکه‌ن.\nپێشتریش، دۆناڵد ڕامسڤڵدی وه‌زیری به‌رگری ئه‌مریکا له ڕۆژنامه‌ی واشنتۆن پۆست ڕایگه‌یاندبوو که‌وا ئه‌و کشانه‌وه خێرایه له عێراق بۆشایی له ده‌سه‌ڵاتدا په‌یدا ده‌کات و پیاوانی ڕژێمی عێراقی و تیرۆرستان پڕی ده‌که‌نه‌وه. هه‌روه‌ها گوتی ئه‌و جۆره کشانه‌وه‌یه هه‌ر وه‌ک وایه ئه‌ڵمانیا بخرێته‌وه ژێر ده‌ستی نازییه‌کان.\nئه‌م تێبینیانه‌ش له کاتێکدا دێن که خۆپیشاندانه‌کانی دژ به شه‌ڕ له چه‌ند وڵاتێکی جیهانیدا له یادی سێهه‌مین ساڵڕۆژی جه‌نگی عێراقی به‌ڕێوه ده‌چێت.


ئەنجومەنی وەزیران دوا پێشکەوتنەکانی گفتوگۆ لەگەڵ حکومەتی فیدراڵ تاوتوێ دەکات\nMON, 1 JUN 2020 03:35 Erbil, GMT +3\nSource: KRG-DFR DFR publication date: WED, 27 NOV 2019 17:05\n• ئەنجومەنی وەزیران راپۆرتی شاندی دانوستاندکار بۆ پرسی بودجەی فیدراڵ تاوتوی کرد.\n• ئەنجومەنی وەزیران پشتگیریی بەردەوامبوونی پڕۆژەی دانانی پێوەری ئاوی ماڵان دەکات و داواش لە هاووڵاتییان دەکات ئاو بەفیڕۆ نەدەن.\nهەولێر، هەرێمی کوردستان، عێراق (GOV.KRD) - ئەمڕۆ چوارشەممە ٢٠١٩/١١/٢٧ ئەنجومەنی وەزیرانی هەرێمی کوردستان بە سەرپەرشتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆکی ئەنجومەنی وەزیران، کۆبوونەوەی هەفتانەی خۆی ئەنجامدا.\nلە سەرەتای کۆبوونەوەکەدا، سەرۆکی ئەنجومەنی وەزیران تیشکی خستە سەر سەردانیی حەفتەی رابردووی مایک پێنس جێگری سەرۆکی ئەمەریکا بۆ هەولێر کە دووپاتکردنەوەی رۆڵی گرنگی هەرێمی کوردستان بوو لە ناوچەکەدا.\nئینجا گفتوگۆ دەربارەی ئەنجامی کۆبوونەوەکانی شاندی دانوستاندنی حکومەتی هەرێمی کوردستان لە بەغدا کرا کە بە راسپاردە و سەرپەرشتی راستەوخۆی سەرۆک وەزیران بوون. ئەندامانی شاندەکە دوایین پێشکەوتنەکانی رەوشی دانوستاندن و گفتوگۆی نێوان حکومەتی هەرێمی کوردستان و حکومەتی فیدراڵی خستەڕوو. ئەنجومەنی وەزیران خۆشحاڵی خۆی نیشاندا بە بەرەوپێشچوونی گفتوگۆکان بە ئاراستەی رێککەوتن لە سەر پڕۆژە بودجەی فیدراڵ بۆ 2020 کە ئێستا لە قۆناخی ئامادەکردندایە لە لایەن وەزارەتی دارایی عیراق. ئەنجومەنی وەزیران جەختی لە پابەندییەکانی هەرێمی کوردستان کردەوە لە بەرامبەر دابینکردنی تەواوی ماف و شایستە داراییەکانی هەرێمی کوردستان بە رەچاوکردنی بەرژەوەندی گشتی هاوبەشی هەردولا. بڕیاریشە لە سەرەتای هەفتەی داهاتوو شاندی دانوستاندکار سەردانی بەغدا بکات.\nپاشان ئاوات شێخ جەناب وەزیری دارایی و ئابووری راپۆرتێکی خستەڕوو ، دەربارەی میکانیزمی جێبەجێکردنی بڕیاری ئەنجومەنی وەزیران تایبەت بە رێکخستن و یەکخستنەوە و گەڕاندنەوەی سەرجەم داهاتەکان بۆ وەزارەتی دارایی و ئابووری و، پێداچوونەوەی تەرخانکراوی خەرجییەکان لە سەر بنەمای پێداویستی و کارە لە پێشینەکان. ئەنجومەنی وەزیران راپۆرتەکەی پەسەند کرد و وەزارەتی دارایی و ئابووری راسپارد کە ریکاری پێویست بۆ کەمکردنەوەی رووتینی خەرجکردنی پێشینەی وەزارەتەکان بگرێتەبەر، بە جۆرێک ئاسانکاری بکرێت بۆ ئەوەی بتوانن کار و پرۆژەکانیان راپەڕێنن لە چوارچێوەی تایبەتمەندی و دەسەڵاتەکانیان.\nئینجا ساسان عەونی وەزیری شارەوانی و گەشتوگوزار، چەند روونکردنەوەیەکی پێویستی دەربارەی پڕۆژەی پێوەری ئاوی ماڵان خستەڕوو، ئاماژەشی بەوەدا کە رۆژانە (٢.١ ملیۆن مەتر سێجا) ئاوی شیرین بەرهەم دەهێنرێت، کە تێچووی گشتی رۆژانە لە سەر حکومەت (٨٤٠ ملیۆن دینارە)، کەبەداخەوە رۆژانە (٨٥٠ هەزار مەترسێجا) ئاوی پاکی خواردنەوە بە فیرۆ دەدرێت کەتێچووەکەی رۆژانە دەکاتە (٣٤٠ ملیۆن دینار) و ساڵانە زیاتر لە ١٢٤ ملیار دینارە، لەگەڵ بەفیرۆچوونی ٤٠ مێگاواتی کارەبای رۆژانە. ئەنجومەنی وەزیران پشتگیریی بەردەوامبوونی پڕۆژەی دانانی پێوەری ئاوی ماڵان دەکات و ، داواش لە هاووڵاتیان دەکات کە بەرپرسیاریەتی پاراستنی ئاو لە ئەستۆبگرن کە سامانێکی نیشتمانییە و، سنوورێکیش بۆ بەفیڕۆدانی ئاو دابنرێت، چونکە خەرجییەکی زۆر لە سەر حکومەت دەکەوێت.\nلە کۆتاییدا کەمال محەمەد ساڵح وەزیری کارەبا روونکردنەوەی پێویستی بە داتا وزانیاری دا لە بارەی کەمبوونەوەی کاتژمێرەکانی پێدانی کارەبای نیشتمانیی بە هاووڵاتیان کە لە ئەنجامی بەکارهێنانی زیاتر بەهۆی وەرزی زستان و ، زیادەڕۆیی بۆ سەرتۆڕی کارەباوە دروست بووە. وەزیری کارەبا ئاماژە بە هەوڵەکانی وەزارەتەکەی دا لەمبارەیەوە، ئەنجومەنی وەزیران بڕیاریدا لە کۆبوونەوەی داهاتوو گفتوگۆی زیاتر لە سەر پرسی کارەبا بکات.


چارەنووسی پاشەكەوتی مووچە دیاری دەكرێت\nلیژنەی دارایی لە پەرلەمانی كوردستان لە كۆبوونەوەی ئەمڕۆی كۆمەڵێك بابەتی دیاری كردووە و بڕیارە هەفتەی داهاتوو داوایەك پێشكەشی حكوومەتی هەرێمی كوردستان بكات بۆ ئەنجامدانی كۆبوونەوەیەك كە ئایا چارەنووسی مووچە پاشەكەوت كراوەكان چی بەسەر دێت؟\nئەمڕۆ پێنجشەم حەوتی كانوونی یەكەم، هێڤا حاجی بڕیاردەری لیژنەی دارایی لە پەرلەمانی كوردستان بە "وشە"ـی ڕاگەیاند، كۆبوونەوەكە ئەمڕۆمان لەسەر دوو بابەت بوو، چارەنووسی پاشەكەوتی مووچە چی بەسەر دێت؟، كە دەمانەوێت ئەو بابەت لەگەڵ حكوومەتدا باس بكەین.\nبڕیاردەری لیژنەی دارایی دەڵێت، لە تەوەرێكی تری كۆبوونەوەكە باسمان لەوە كرد كە بزانین چاكسازییەكانی حكوومەتی هەرێمی كوردستان چی بەسەر دێت؟، گفتوگۆی زیاترمان لەسەر ئەوە كرد كە لەسەرەتادا راپۆرتێك ئامادە بكەن و دەستنیشانی ئەو سێكتەرانە بكرێت كە بەهەدەردانی دارایی تێدایە و لە كۆبوونەوەی لیژنەكە لەگەڵ حكوومەت ئەو راپۆرتە بخوێندرێتەوە و بە حكوومەت بدرێت.\nئێمە داواكارییەك ئاراستەی سەرۆكایەتیی حكوومەت دەكەین بۆ كۆبوونەوە لە هەفتەی داهاتوودا و چاوەڕوانین وەڵاممان بدرێتەوە. بڕیاردەی لیژنەی دارایی وای گوت.\nبەهۆی ئەو تەنگەژە داراییەی هەرێمی كوردستان لە سەرەتای ساڵی 2014 بەخۆییەوە بنیووە بەهۆی بڕینی بەشە بودجەی هەرێمی كوردستان لەلایەن بەغدا بە بڕیارێكی سیاسی، ئێستە دۆخی ئابووری هاووڵاتییانی هەرێمی كوردستان لاواز بووە.\nئه‌م بابه‌ته 14265 جار خوێنراوه‌ته‌وه\nباشماخ..شوفێرانی كورد ڕێ به هاتنی بارهه‌ڵگری ئێرانی ناده‌ن\nلەسەر مووچە وەزارەتی دارایی ڕوونكردنەوەی بڵاوكردەوە


نیگەرانییەکانی خێڵە ئەمەریکاییە ڕەسەنەکان لەمەڕ پەتای کۆڤێد 19\nی مانگی سێ ٢١, ٢٠٢٠\nکۆمەڵگەکانی خێڵە ئەمەریکاییە ڕەسەنەکان لە سەرانسەری ئەمەریکا هاوکاری یەکتر دەکەن بۆ پاراستنی خێزان و کۆمەڵگەکانیان لە پەتای کۆڤد 19. ئەوان دەڵێن ترسی کەمی دەرمان و کەرەستەیان هەیە بەتایبەتی کەرەستەکانی تاقیکردنەوەی ڤایرۆسی کۆرۆنا.\nدەزگای خزمەتگوزاری تەندروستی ئەمەریکاییە ڕەسەنەکان ( سوورپێستەکان) کە بەشێکە لە وەزارەتی تەندروستی و خزمەتگوزارییە مرۆییەکانی ئەمەریکا، دەڵێت لە پەیوەندی بەردەوامدایە لەگەڵ کۆشکی سپی و نێوەندی کۆنترۆڵکردن و ڕێگەگرتن لە نەخۆشییەکان. لە بڵاوکراوەیەکی ئامارەکاندا کە لەسەر ماڵپەڕی دەزگاکەیان بڵاوکراوەتەوە، خوێنەران دڵنیادەکاتەوە کە هەمو بنکە تەندروستییەکانی دەزگای خزمەتگوزاری تەندروستی ئەمەریکاییە ڕەسەنەکان، تاقیکردنەوەی بۆ کۆڤێد 19 تیادا دەکرێت.\nبەڵام ژمارەیەک لە خێڵەکان نیگەرانیان لەمەڕ کەمی کەرەستەی تاقیکردنەوەکان هەیە. ڕادنی بۆردیۆکس سەرۆکی یەکێک لە خێڵەکانی ئەمەریکاییە ڕەسەنەکان لە داکۆتای باشور دەڵێت " ئێمە لەو بڕوایەداین ژمارەیەک لەو پێداویستیانە ڕەوانەی ویلایەتەکان کراون بەڵام ویلایەتەکانن کە بڕیار دەدەن چۆن دابەش دەکرێن." ئەو دەشڵێت " ئێمە نزیکەی 30 هەزار ئەندامی خێڵەکەمان هەیە کە لە باشوری ناوەڕاستی داکۆتای باشور دەژین و یەکە تەندروستییەکانمان تەنها جێگەی 200 قەرەوێڵەی هەیە."\nئارۆن پەیمنت سەرۆکی خێڵی ساوڵت ست ماری چیپێوا، لە ویلایەتی مشیگەن، ڕەخنە لە حکومەتی فێدراڵی ئەمەریکا دەگرێت و دەڵێت بەرپەرچدانەوەی کۆرۆنا ڤایرۆسی زۆر بە خراپی بووە.\nئەو دەڵێت ئێمە گەورەترین خێڵی ئەمەریکاییە ڕەسەنەکانین لە ڕۆژهەڵاتی مسیسپی و تەنها دوو ئامێری تاقیکردنەوەمان هەیە.


له سـاڵیادی هۆلۆکۆست، کۆمه‌ڵکوژیـیه‌که‌ی جووه‌کان له میانه‌ی شه‌ڕی جیهانی دووه‌مدا، سه‌رۆکی وڵاته یه‌کگرتووه‌کانی ئه‌مه‌ریکا براک ئۆباما به‌ڵێنی دا ڕووبه‌ڕووی هه‌ر دیکتاتۆرێـک بـبنه‌وه که تاوانی دژی مرۆڤایه‌تی ئه‌نجام بدات.\nسه‌رۆک ئۆباما ئه‌مڕۆ یه‌کشه‌ممه به‌یانـنامه‌یه‌کی ده‌رکرد له سـاڵیادی کوژرانی 6 ملیۆن جووله‌که و هه‌روه‌ها کوژرانی ملیۆنه‌ها که‌سی دیکه‌ی بێ تاوان به‌ر له 60 سـاڵ له‌مه‌وبه‌ر.\nسه‌رۆک ئۆباما له به‌یانـنامه‌که‌یدا گوتی ئه‌وانه‌ی به چاوی خۆیان the cattle cars ی ترسناک و Ghettos و که‌مپه‌کانی ده‌سـتگیرکردنیان دی، مرۆڤایه‌تیـیان له قێزه‌وه‌نترین شێوه‌دا بینیوه.\nسه‌رۆک ئۆباما گوتی وڵاته یه‌کگرتووه‌کانی ئه‌مه‌ریکا له‌گه‌ڵ کۆمه‌ڵی نێوده‌وڵه‌تی ڕووبه‌ڕووی هه‌ر زۆردارێـک و دیکتاتۆرێـک ده‌بنه‌وه که تاوانی دژی مرۆڤایه‌تی ئه‌نجام بدات. گوتیشی ئه‌مه‌ریکا وابه‌سته‌ی ئه‌و بڕوایه‌ی ده‌بێت که " هه‌رگیز ئه‌وه دووباره نابێته‌وه."\nجێی ئاماژه‌یه cattle cars ئه‌و شه‌مه‌نده‌فه‌رانه‌یه که بۆ گواستنه‌وه‌ی ئاژه‌ڵ به‌کارده‌هێنرێن و نازیـیه‌کان له جه‌نگی جیهانی دووه‌مدا جووه‌کانیان به شێوه‌یه‌کی دڕندانه پـێده‌گه‌واسته‌وه. Ghetto ئه‌و ناوچه‌یه‌یه که خه‌ڵـکی یه‌ک نه‌ژاد یان یه‌ک ئاینی لێ نیشته‌جێ ده‌کرێن و له خه‌ڵـکی دیکه‌یان جیاده‌که‌نه‌وه چ به زۆر یان به خواستی خۆیان.


سەدر: ئامادەین دژی ئیسرائیل بچینە جەنگەوە - تۆڕی میدیایی خەڵک\nڕێبەری ڕەوتی سەدر ڕایدەگەیەنێت، ئامادەین دژی ئیسرائیل بچینە جەنگەوە.\nبەپێی ڕاگەیەنراوێكی نووسینگەی ڕێبەری ڕەوتی سەدر، موقتەدا سەدر دوو پەیوەندی تەلەفۆنی لەگەڵ هەریەك لە ئیسماعیل هەنیە سەرۆكی نووسینگەی سیاسی بزووتنەوەی حەماس و زیاد نەخالە ئەمینداری گشتی جیهادی ئیسلامی فەڵەستین ئەنجامداوە.\nلە نامەكەدا موقتەدا سەدر جەختیكردووەتەوە، بەتەواوی لەئامادەباشیدان بۆ پشتیوانیكردن لە گەلی فەڵەستین و شەڕكردن دژی ئیسرائیل.\nئەمەش لە كاتێكدایە، گرژییەكانی نێوان ئیسرائیل و فەڵەستینییەكان لەڕۆژی دووشەممەی ڕابردووەوە، پێی نایە قۆناغێكی نوێوە، كاتێك بزووتنەوەی حەماس سەدان مووشەكی ئاڕاستەی ئیسرائیل كرد، لە بەرامبەریشدا فڕۆكە جەنگییەكانی ئیسرائیل دەیان ناوچەیان لە غەززە بۆردوومانكرد.\n14 مارس 2021 11.28 pm\nخەڵك بنیامین ناتانیاهۆ سەرۆك وەزیرانی ئیسرائیل لە پەیامێكی ڤیدیۆییدا هۆشداری دایە هاووڵاتیانی وڵاتەكەی و ڕایگەیاند:…\n14 مارس 2021 9.34 pm\nخەڵك كۆشكی سەرۆكایەتی ڕوسیا لە ڕاگەیەنراوێكدا بڵاویكردەوە: ڤلادیمیر پوتن سەرۆكی ڕوسیا و ئەنتۆنیۆ گۆتێرێس سكرتێری…


ی مانگی یه‌ک ٢٠, ٢٠٢١\nدانۆڵد ترامپ دەڵێت نوێژ و نزادەکات بۆ سەرکەوتنی بەڕێوەبەرایەتی نوێی ئەمەریکا لە هێشتنەوەی وڵاتەکە بە پارێزراویو گەشەسەندوو.\nسەرۆک ترامپ پاش نیوەڕۆی سێشەممە و لە وتاری ماڵئاوای بەبێ ئەوەی ناوی جۆو بایدن بهێنێت، گوتی" لەم کاتەی کۆتایی بە خولی سەرۆکایەتیـیەکەم دەهێنم وەک 45 هەمین سەرۆکی ئەمەریکا ، بە ڕاستی بە شانازیـیەوە لە بەردەمتاندا دەوستم بۆ ئەو ئەنجامەی پـێکەو بەدەستمان هێناوە. ئەوەمان ئەنجام دا کە بۆی هاتبووین. ئەم هەفتەیە ، بەڕێوەبەرایـیەکی نوێ دەستبەکاردەکەین و نوێژ و نزای بۆ دەکەین ئەمەریکا بە پارێزراوی و گەشاوە بهێڵێتەوە. هیوای ئەوپەڕی باشیـیان بۆ دەخوازین و بەختەوەربن."\nترامپ لە وتارەکەی سوپاسی تایبەتی مەڵانیای ترامپی هاوسەری و هەموو ئەندامانی خێزانەکەی خۆی کرد. هەروەها سوپاسی مایک پــێنسی جێگری و کارینی هاوسەری پـێنسی و هەموو کارمەندانی کۆشکی سپی و پاسەوانانی فیدراڵی کرد.\nپاشان ترامپ باسی لە دەستکەوتەکانی بەڕێوەبەرایەتیـیەکەی کرد ،گوتی مەزنترین ئابوری لە مێژووی جیهاندا بنیادنایەوە و ئێستا ئەمەریکا هێز و توانای خۆی لەسەر ئاستی ناوخۆ و دەرەوە گەڕاندەوە و هاوپەیمانێتیـیەکانی چالاککردووەتەوە بۆ وەستان بەرەو ڕووی چین کە پـێشتر بەو شێوەیە نەبووە.\nگوتیشی" خەلافەتی داعش و دامەزرێنەر و ڕێبەرەکەی ئەبو بەکر ئەلبەغدادیمان لەناوبرد ، وە بەرەو ڕووی ڕژێمی ئێرانی سەرکوتکار وەستاینەوە و گەورەترین تێرۆرستی جیهان قاسم سولەیمانی خوێنڕێژمان کوشت. دانمان نا بە ئۆرشەلیم وەک پایتەختی ئیسرائیل و سەروەری ئیسرائیل بەسەر بەرزایـیەکانی گۆلاندا (جۆلان).\nترامپ لە درێژەی وتارەکەی گوتی هەروەهالە ئەنجامی کاری دیپـلۆماسی توانیویەتی زنجیرەیەک ڕێکەوتننامەی ئاشتی مێژوویی لە ڕۆژهەڵاتی ناوەڕاستدا بهێنێتە دی و لەگەڵ ئەوەشدا یەکەم سەرۆکە لە دەیان ساڵی ڕابردوو شەڕێکی نوێی ئەنجام نەداوە.\nباسی لە پەتای کۆرۆنا کرد و بە ڤایرۆسی چینی ناودێری کرد ،گوتی سەرهەڵدانی ئەم ڤایرۆسە زیانی بە ئابوری ئەمەریکا گەیاند و ئەگەر ئەم ڤایرۆسە نەبووایە ئێستا ئەمەریکا بە ملیاران دۆلار دەستکەوتی دەبوو.\nباسی لە ڤاکسینی کۆرۆنا کرد ،گوتی بەڕێوەبەرایەتـیەکەی توانی لە ماوەی 9 مانگ دادوو ڤاکسینی دژی ڤایرۆسەکە بەرهەم بهێنێت لە کاتێکدا هەر بەڕێوبەرایەتیـیەکی دیکە بووایە ئەوا ڕەنگە بە 10 ساڵ بەو ئەنجامە بگەیشتایە.\nسەربارەت بە هاوپەیمانێتی ناتۆ، گوتی ئێستا وڵاتانی ئەندامی ناتۆ بە دەیان ملیار دۆلار دەدەن بۆ خەرجیـیەکانی هاوپەیمانێتیـیەکەیان ، ئەمەش زۆر زیاترە لەوەی چوار ساڵ لەمەوبەر دەیاندا.\nهەروەهاگوتی باجی بە ڕادەیەکی زۆر لەسەر ئەمەریکایـیەکان کەمکردووەتەوە و ژیان گوزەرانی باشترکردوون.\nباسی لە لەشکر ی ئەمەریکا کرد کە چۆن لە سەردەمی ئەودا بە بەهای نزیکەی 3 ترلیۆن دۆلار تەرخانکراوە بۆ بنیادنانەوەی و لەگەڵ ئەوەشدا هێزی واڵایی ئاسمانیشی بۆ دامەزرێنرا کە ئەمە یەکەم جارە لە پاش 75 ساڵ لەشکری ئەمەریکا هێزێکی نوێی هەبێت.\nترامپ لە کۆتایی وتارەکەی گوتی " لەم کاتەی خۆم ئامادە دەکەم نیوەڕۆی چوارشەممە دەسەڵات ڕادەستی بەڕێوەبەرایەتی نوێ بکەم، دەمەوێت ئەوە بزانن ئەو بزووتنەوەیەی دەستمانپـێکرد وا ئێستا دەستیپـێکرد."\nسبەی چوارشەممە و لە کاتژمێر 12 نیوەڕۆ بە کاتی واشنتنی پایتەخت، جۆو بایدن لە پاش سوێندخواردن سەرۆکایەتی وڵات دەگرێتەدەست و دەبێتە 46 هەمین سەرۆکی ئەمەریکا.


كۆمسیۆنى هه‌رێم: به‌دواداچوون بۆ سكاڵاكان ده‌كه‌ین\n- 9/28/2018 8:28:00 PM 11807 جار خوێندراوەتەوە\nوته‌بێژی كۆمسیۆنی باڵای سه‌ربه‌خۆى هه‌ڵبژاردن و راپرسی هه‌رێمی كوردستان رایگه‌یاند، رێژه‌یی به‌شداری له ده‌نگدانی تایبه‌ت سه‌دا 91.69 بووه، ده‌شڵێت، به‌دواداچوون بۆ سكاڵاكان ده‌كه‌ن.\nشیروان زرار، له كۆنگره‌یه‌كی رۆژنامه‌وانیدا رایگه‌یاند، رێژه‌ی به‌شداریكردن له ده‌نگدانی تایبه‌ت له پارێزگای هه‌ولێر 67 هه‌زار و 419 كه ده‌كاته سه‌دا 92.7، له پارێزگای سلێمانی 55 هه‌زار و 580 كه ده‌كاته سه‌دا 89.3.\nراشیگه‌یاند"رێژه‌ی به‌شداریكردن له پارێزگای دهۆك 31 هه‌زار و 294 كه ده‌كاته سه‌دا 93.6، له پارێزگای هه‌ڵه‌بجه دوو هه‌زار و 27 كه‌س به‌شداری ده‌نگدانی تایبه‌تیان كردووه كه ده‌كاته سه‌دا 93.1."\nهه‌روه‌ها ئه‌وه‌شى راگه‌یاند،"كۆی گشتی ده‌نگه‌كان 156 هه‌زار و 314 كه‌سه كه ده‌كاته سه‌دا 91.69."\nشیروان زرار وتیشى،"به‌دواداچوون بۆ سه‌رجه‌م ئه‌و سكاڵایانه ده‌كه‌ین كه پێشكه‌شی كۆمسیۆن كراون و به‌پێی یاسا و رێكاره‌كانی كۆمسیۆن مامه‌ڵه له‌گه‌ڵ سه‌رجه‌م ئه‌و سكاڵایانه‌دا ده‌كه‌ین و ئه‌نجامه‌كه‌ی بۆ رای گشتی راده‌گه‌یه‌نین".


فەرمانبەر ھەر ئەندامێکە لەخودی چینی کرێکاران، چونکە،ئەویش بەشێکە لەھێزی کارو ڕۆژانە دەبێت لەڕێی مێشک و جەستەیەوە چەندین کات ژمێر لەژیانی خۆی بدات بەخاوەن کارەکەی،جالەھەر بەشێک و ھەر پیشەیەکدا بێت،تائەوەی دواتر خاوەن کارەکەی بڕێک پارەی پێبدات،تابژێویەکی مام ناوەندی پێ پەیدابکات. ئەوی ناوی فەرمانبەری داھێناوە،خودی دەوڵەتدارانی سەربەچینەچەوسێنەرەکان بون،تالەو ڕێگەیەوە،جیاوازی بخەنە نێو خودی کۆی چینێک کەدەچەوسێنرێتەوەو خودی ژیانیش تەنھا لەلایەن ئەو چینەبەرھەمھێنەرەوە ڕۆژانە ھەڵدەسوڕێنرێت.\nگەر خودی ئەو زۆرینەیە نەبێت،ئەوا ژیان دەوەستێت و کۆی جومگە سەرەکیەکانی ڕۆژانەی ژیان بردنەپێشەوە توشی تێک شکان و ئاڵۆزی دەبێت. دابەش کردن و پارچەپارچەکردنی چینەبەرھەمھێنەرەکان بەپێی پیشەو نیڤۆکانیان،تەنھا لەپێناو قازانج و بەرژەوەندی مانەوەی چینەدەسەڵاتدارە چەوسێنەرەکاندایە،نەک ئەوەی فڵانە ڕشتە نیڤۆکەی بەرزەو ئەوی خوارتر لەو دەبێت چاولەدەستی خاوەن بڕوانامە بەرزەکان بێت. کاتێک دەرفەت دەڕەخسێنرێت بۆ کۆی تاکەکان و پەروەردەیەکی زیندو فێری تاکەکان دەکرێت،ھەرئەوکاتە دەتوانرێت کۆی مرۆڤەکان لەئاستێکی ھۆشیارو خاوەن چالاکی مێشکی کراوەدا بەرھەمبھێنرێت.\nجاتائەو چینە یەکگرتو ڕێکخراو نەبێت،ھەمیشە لەلایەن دەوڵەت و حکومەتی بۆرژواکانەوە،ڕسوا دەکرێت. حزبە جۆراوجۆرەکان و میدیاکان بەگشتی و بەشێوەیەکی،کۆ،بەشێکن لەپارێزەرانی سیستەمی چینەچەوسێنەرەکان. ئەوی ڕۆژانە ژیان ھەڵدەسوڕێنێت،خودی چینەداراو بۆرژواکان و دەسەڵاتەکانیان نیە،بەڵکو ئەوە خودی ئەو ملیۆنان لەمرۆڤە کارگەرو بەرھەمھێنەرانەن کەھەر بەشەو لەبوارێکدا ژیان ڕێک دەخەن و برەو بەبەردەوامی دانیەکەی دەدەن.\nدەسەڵاتی ئەحزابی ناسیۆنالیزم - دینی کوردی و عەرەبی بۆخۆیان مێژوویەکە،چینی چەوساوەو کرێکاری عێراق و ھەرێم دەڕەتێنن و دەیچەوسێننەوە،ئەویش تەنھا لەپێناو خۆیان و سیستەمی دەوڵەتداریەکەیاندایە. کرێیەک کەدایان ناوە بۆ ئەو بەشەی بەناوی فەرمانبەرەوەیە تادەگات بەنادیاری ھەقدەستی کرێکارانێک ڕۆژانە لەمەیدانی کاردان،تەنھا بەئەندازەیەکە،کەھیچ کات نەتوانن بژێویەکی شایستە بۆ خۆیان و مناڵەکانیان دابین بکەن،مەگەر ئەوەی تەنھا بەشی ئەو بژێویە بکات کەنەمرن و بتوانن بەردەوام نەوە بخەنەوەو بیخەنە خزمەتی چینی بۆرژواکان و دەرەبەگەکان.\nئەم سیستەمی سەرمایەداریە،کەلەڕێی تۆڕە ئاڵۆزەکانیەوە،کەوەک تۆڕی جاڵ جاڵۆکە وایە،ھەمیشە و بەردەوام لەپلان و بەرنامەڕێژیدایە،تەنھا و تەنھا،تائەوەی ئەو چینەبەرھەمھێنەرە زەبەلاحە پچڕ پچڕ کراوە،بەئاگانەیەتەوەو نەیپەرژێتە سەر ئەوەی پچڕانەکەی خۆی گرێ بداتەوە بەدەوری خۆیدا.\nھەمیشە دەتوانرێت کار بۆ کۆی مرۆڤەکان دابین بکرێت و ھیچ کەس بێکارو بێ ژیان نەبێت،بەڵام سیستەمی چینەچەوسێنەرەکان بەردەوام بەپێچەوانەی ئەو خواستەوە کار دەکەن و بەردەوام سوپایەک لەبێکار جێگیر دەکەن و بێ ژیان دەیانھێڵنەوە،تائەوەی لەلایەک بیان کەن بەکێبەرکێ کاری ئەو بەشەی کاریان ھەیەو لەجومگە جۆراوجۆرەکاندا ڕۆژانە ژیان ھەڵدەسوڕێنن،لەلایەکیترەوە،بەھێشتنەوەی سوپایەک لەبێکار،خودی حزب و دەوڵەتدارانی چینەبۆرژاکان،زۆر بەئاسانی و بەتێچویەکی زۆر کەمەوە،ئەو سوپا لەبێکاران دەخەنە خزمەتی مانەوەی دەوڵەتەکانیان و بۆ مانەوەی خۆیان بەکاریان دەھێنن،جا لەڕێگەی بەسەربازی کردنەوە بێت یان بەپۆلیس کردنیانەوە بێت تادەگات بەقۆناخێک،ئەو سوپا لەبێکاران،بەمەمنونیشەوە ئامادە بن،کەحکومەت ھەرچ ئەرکێکیان پێ بسپێرێت بۆیان جێ بەجێ بکەن. ھەروەک ئەو ھەلومەرجە دژوارەی لەعێراق وھەرێم و وڵاتانی ناوچەکەو جیھانیشدا بونی ھەیەو نمونەی زیندون.\nسیاسەتی حکومەت و دەوڵەتە سەرمایەداریەکان،لەقۆناخە جۆراوجۆرەکانی مێژووی دەسەڵاتداریەتیاندا،ھەمیشە،قەیران و گێژاویان بەرھەمھێناوەو ڕێگەیان نەداوە کەئابوری و بەرھەمھێنان پێش بکەوێت و بچێتە ئاستێکەوە،کەببێتە مایەی سەرئێشە بۆیان و کارێکی وابکات کەببێتە ھۆکارێک بۆ خۆ ھۆشیار کردنەوەی چینەچەوساوە بەرھەمھێنەرەکان. بۆیە،قەیرانە ئابوری و دارایەکانیش کەھەر چەند ساڵ جارێک دەبینرێت و ڕودەدات،لەسەپاندنی کارێکی قەدەر ئاساو ئەزەلیەوە نیە،بەڵکو پەیوەندی بەخودی سیستەمی سەرمایەداری و کێبەرکێی نێوان دەوڵەتان و شەریکاتە قۆرخ کارەکانیان و بازاڕو ئەو سودو قازانجانەوە ھەیە،کەدەیانەوێت بەدەستی بھێنن.\nلەکاتی قەیرانەکان و کۆتای قەیرانەکانیشدا،جائابوری بێتن یان ھەڵگیرساندنی جەنگ بێت لەنێو دەوڵەتاندا،تەنھا،ئەوی سود مەند دەبێت،خودی سیستەمەکەیە،ھەندێک جار ڕودەدات،لەڕێگەی قەیرانێکی ئابوریەوە یان جەنگێکەوە،دەوڵەتێک یان حکومەتێک بڕوخێنرێت یان ھەڵبوەشێنرێتەوە،بەڵام ئەوی نەیان ھێشتوە لەناو بچێت خودی سیستەمی باوی سەرمایەداریە بوە،وەزەرەرمەندی گەورەو باجدەری گەورەی نێو کۆی مێژووی قەیرانەکان و جەنگەکان،تەنھا،ھەر چینەچەوساوەکان و مرۆڤە بەرھەمھێنەرە واقعیەکان بون.\nڕێکخراوبونی چینی کرێ وەرگرەکان،کەناوی کرێکارو فەرمان بەر یان فەرمان جێبەجێکاریان پێ بەخشراوە،تەنھا کارێکە،دەتوانێت کۆتای بەژیانێک و سیستەمێک بێنێت،کەبۆ ھەرچرکەیەک ژیانی ئەمی خستۆتە بەردەم لێژبونەوەو تێک شکانەوە. سیستەمی چینەچەوسێنەرەکان ئەبەدی نین،بەڵکو ئەوی دەتوانێت ئەبەدی یان بۆھەتایە بونی ھەبێت خودی مرۆڤ و کۆتای ھێنانیەتی بەبونی سیستەمێک کە پێک ھاتبێت لەچینێکی سەرووارو چینێکی ژێر دەستە. بۆ ھەر ساتێک بێت،مرۆڤایەتی و خودی چینەبەرھەمھێنەەکە،کۆتای بەم جەنگەڵستانە دەھێنێت،کەبەرھەمھێنەرەکەی تەنھا خودی ناھۆشیاری سیاسی چینەچەوساوەکانە کارێکی وای کردوە،جەچینێکی چەوسێنەری دڕندە بکاتە حاکم وەکیلی خۆی. دەوڵەت و پێکھاتەکانی دەوڵەت،بەکۆ تەنھا لەپێناو مانەوەی چینەچەوسێنەرە حاکمەکاندا دروست کراون یان بنیات نراون.


جەهەپە بە حەسرەتە بانگی پیرۆز بكرێتەوە توركی\nگرام زێڕ 241.113\nجەهەپە بە حەسرەتە بانگی پیرۆز بكرێتەوە توركی\nبه رواری داگرتن : 2018-11-07 09:04\nناوەندی ھەواڵەكان - یڵماز پەڕلەمانتاری توركیا لە سەر پشكی جەهەپە (پارتی كۆماری گەڵان) کە پارتی ئاتاتورکە، چەندین ساڵ بانگیان قەدەغە كردبو مزگەوتەكانیان كردبونە شوێنی بەخێو كردنی ئاژەڵ، لە لێدوانێك باسی لەوە كرد" لەبەر ئەوەی بانگی بە زمانی عەرەبیە پێم ناخۆشە."\nئۆزتورک یڵماز، پەڕلەمانتاری جەهەپە دوێنێ ئێوارە لە بەرنامەیەكی تەلەفزیۆنی ناوبراو بەشێوەیەكی نەژاد پەرستی دەیوت:" لەبەر ئەوەی بانگ بە زمانی عەرەبیە پێم ناخۆشە" ئەوەش بەو واتەیە جەهەپە دەیەوێ زوڵمی بانگ بە تورکی دوبارە بگەڕێتەوە.\nیڵماز لە بەرنامەکە باسی لە وتەی سەرۆک کۆمار ئەردۆغان کرد کە دیوت "سوێندی قوتابیەکان بەرهەمی ئەو کەسانەیە کە دەیانەوێت بانگی پیرۆز بە تورکی بخوێندرێت"دواتر وتی: با هەمو شتێک بە زمانی من بێت. با بانگی پیرۆز بە تورکی بخوێنن تاكو تێ بگەم.\nیڵماز دواتر زیاتر تێکچو وتی با قورئانیش بە تورکی بخوێنن و دواتر وتی: با تورکی لە چوار لا قسەی پێ بکرێت. با تێ بگەین. ئەوە چیە؟ بۆ چی تورکی ئەوەندە بچوک دەکەن.\nد. سەلمان ئۆغوت کە بەژداری بەرنامەکە ببو نارەزایەتی دەربڕی. لە وتارەکەی باسی لەوە کرد کە جەهەپە بۆ ماوەی ١٨ ساڵ بە زۆر بانگ بە تورکی دەخوێند. یڵماز لە کاتی بەرنامە پرسی "بۆ چی ئەوەندە تورکیت پێ ناخۆشە؟" ئۆغوتیش وتی: بۆ چی پێم خۆش نەبێت. ئەتو زمانی عەرەبی زمانی قورئانە پێت ناخۆشە. ئایا تو تێ ناگەی الله أکبر چیە؟ واتەی الله اکبر چیە؟ خودا یەکە. بۆ چی وشەی الله أکبرت پێت ناخۆشە. بۆ چی أشهد أن لا إله إلا الله پێ ناخۆشە. ئەگەر پێت خۆشە بچۆ بۆ خۆت مزگەوتێک دروست بکە لە وێ بەتورکی بانگ بدە. ئەگەر دوای خۆت جەماعەتێکت بینی ئەو شتە بکە. بۆ چی، چونکە ئەو وتەی قورئانە. ئایا شتێک وا دەبێت لە هەمو جیهان بڵێن الله أکبر و لێرە بڵێن خودا گەورەیە.\nلە بەردەوامی بەرنامە کە یڵماز وتی" ئەمڕۆ ئەو گەلەیە ئەوەندە بچوک کرا کە پێشتر نەکرابو." سەلمانیش وتی "ئەو گەڵە کاتێک بە تورکی بانگی دەخوێند بچوک کرا. ئێوە مزگەوتان کردبونە ئاخور. کاتێک ئێمە ئەو شتانەش دەڵێن پێتان ناخۆشە. دەبێت ئێوە داوای لێبوردن لەو گەڵە بکەن دواتر سیاسەت بکەن. سوپاس بو خودا لە وڵاتەکەم بانگی پیرۆز بە عەرەبی دەخوێنن.\nیڵمازیش وتی "ئێمە لەوە مسولمانترین" سەلمانیش وتی: هەڵبەت ئەتو مسوڵمانێکی باشی! پێش من دەچیە بەهەشت!"\nلە کۆتای بەرنامەکە لە سەلمانیان پرسی "چ کاتێک بانگ قەدەغە کرا بو" ئەویش وتی: لە کاتی موستەفا کەمال قەدەغە کرا. وڵامەكەی هەلە بو. ئایا ئێمە بە هەمو شتەکانی کە ئەتاتورک ئەنجام داوە دەڵێن ڕاست؟(İLKHA)\nبليته كان جەهەپە بانگی پیرۆز تورکی\nبەژداری زانایان لە ڤیستیڤاڵی ئەوین\nڕێكخراوی قوتابیانی كوردستان بۆ ساڵی چوارەم هەڵسان بە ئامادە كردنی ڤیستیڤاڵی ئەوین تایبەت بە هونەرو كەلتوری ئیسلامی، چەندین بەرهەمی هونەری ناوازە پێشكەش كران هەروەها زانایانی ئاینیش بەژداری ڤیستیڤاڵی ئەوین بون.\nلە ئیدلیب تەقینەوە ڕویدا: 12 كەس گیانیان لە دەستدا\nلە شاری ئیدلیبی سوریا تەقینەوەیەك ڕویدا بە پێی زانیاریە سەرتایەكان 12 كەسی مەدەنی گیانیان لە دەست دا، 27 كەسیش بریندارن.


دایک و باوکى کچەکە قسەى نوێ دەکەن\nبڕیارە دواى کۆتایی هاتنى پشووەکانى سەرى ساڵ، پڕۆسەى دادگاییکردنى حەمکۆ دەستپێبکاتەوە لەسەر دۆسیەى “دەستدرێژیکردنە سەر کچێک”، هەرچەندە ناوبراو تۆمەتبارکردنى ڕەتدەکاتەوە و دەڵێت چووەتە داخوازى ئەو کچە، بەڵام باوک و دایکى کچەکە ڕەتیدەکەنەوە داخوازى کچەکەیان کرابێت.\nلەمانگى ئەیلولى ئەمساڵدا هونەرمەندی کۆمیدی حەمکۆ، بە تۆمەتی “دەستدرێژیی سێکسی” بۆسەر کچێک دەستگیرکرا، پۆلیسی هەولێریش ڕایگەیاند، حەمکۆ دانی بە تاوانەکەیدا ناوە، بەڵام لەچەند هەفتەى ڕابردوودا حەمکۆ بەکەفالەت ئازادکرا و تۆمەتبارکردنى بەو تۆمەتە ڕەتدەکاتەوە.\nحەمکۆ ئەمڕۆ لە گرتەیەکى ڤیدیۆییدا کە لەسەر هەژمارى خۆى لە فەیسبوک بڵاویکردووەتەوە ڕایگەیاندووە، بۆ ماوەى نۆ مانگ لەگەڵ ئافرەتێک بووە و چەندینجار چووەتە داخوازى، بەڵام خانەوادەکەى ڕازى نەبوون.\nدەشڵێت “دواتر لەگەڵ ئەو ئافرەتە لێکیجابووینەوە، دواتر کە ژنم هێنا کێشەم بۆ دروستبوو، ئەو ئافرەتەکە تەمەنى 30 ساڵە و هیچ پەیوەندى بە خێزانەکەمەوە نییە”.\nحەمکۆ لە نێوان دەستدرێژی سێکسی و دەست ڕێژی سیاسی!\nGepostet von Hamko am Donnerstag, 26. Dezember 2019\nحەمکۆ لە قسەکانیدا باسى “نوسەرێکى سیاسی” دەکات بەبێ ئەوەى ناوى بهێنێت، کە بەوتەى ئەو توشى ئەو کێشەیەى کردووە “من دەستدرێژیی سێکسیم نەکردووە، بەڵکو دەستدرێژیی سیاسى کراوەتە سەرم”.\nحەمکۆ یەکێکە لە ئەکتەرە ناسراوەکانی بواری کۆمیدیا، بۆ ماوەی زیاتر لە 25 ساڵە وەکو ئەکتەر دەرکەوتووە و بەشداری چەندین فیلم و درامای کردووە. پێشتر سێجار هاوسەرگیری کردووە، کە هاوسەری دووەمی خانمێکی بەرازیلی بوو بە ناوی “رۆبێرتا رۆچ” و خاوەنی کورێکی چوار ساڵانن بە ناوی تۆماس.\nیاسین وەلى پارێزەرى ئەو کچەى کە سکاڵاى لەسەر حەمکۆ تۆمارکردووە لەلێدوانێکدا بۆ ناس کورد جەختدەکاتەوە کە هێشتا دۆسیەکە کۆتایی نەهاتووە و دواى پشووەکانى سەرى ساڵ پڕۆسەکە دەستپێدەکاتەوە و حەمکۆ و کچەکە بانگهێشتى دادگا دەکرێنەوە.\nوتیشى “ئەو کەیسە دانەخراوە و هەیە، تەنها حەمکۆ بە کەفالەت ئازادکراوە تا دادگا بڕیارى خۆى دەدات، دۆسیەکەش ڕەوانەى دادگاى کەتن کراوە، دواى پشووەکان بڕیارى لەسەر دەدرێت”.\nیاسین وەلى باسى لەوەشکرد، کچەکە لە سکاڵاکەى بەردەوامە و لە حەمکۆ خۆش نەبووە، “دوو راپۆرتى پزیشکیمان هەیە، شایەدیشمان هەیە کە حەمکۆ نەچووەتە داخوازى کچەکە، تەنها خۆى ئەو بانگەشەیە دەکات”.\nڕونیشیکردەوە “پێموایە جارێک تەلەفۆنێک کراوە، بەڵام ماڵى بریکاردارم ئاگادارى ئەوەنین کە کچەکەیان کراوەتە ژن، تا ئەو رۆژەى بۆخۆى لە زیندانەوە پەیامێکى بڵاوکردەوە و ناوى کچەکەى زڕاند، لەوێوە زانیان کچەکەیان بەدەستى ئەو کراوەتە ژن”.\nیاسین وەلى ئاماژەى بەوەشکرد، دایک و باوکى کچەکە چوونەتە ناو کەیسەکەوە و جەختدەکەنەوە کە حەمکۆ بەهیچ شێوەیەک نەچووەتە داخوازى کچەکەیان.\nئەوەشى خستەڕوو، ئەو کچە تەنها هاوڕێی خانەوادەکەى حەمکۆ بووە، شەوێک بەناوى ئاهەنگەوە بانگیان کردووە، ئەویش چووە تا توشى ئەو ڕووداوە بووە “بەپێی ئسوڵى کلتورى ئێمە ئەو داخوازییەى حەمکۆ باسى دەکات ڕووینەداوە”.\nپارێزەرى کچەکە هیواى خواست دادگاى کەتن “غەدریان لێنەکات و سزاى حەمکۆ بدات، لەبەرئەوەى ئێمە هەموو بەڵگەکانمان تەواوە تا دۆسیەکە ڕەوانەى دادگاى تایبەتمەند بکرێت بۆ ئەوەى سزاى بدات”.


فڕۆکەى بێفڕۆکەوان پەیامى ئەمریکاى لە ئاسمانى بەغداوە گەیاند .. تارانیش بە کاتیۆشا وەڵامید\nقۆناغى نوێی ململانێی واشنتن و تاران لە عێراق\nعێراق بەکردەیی بووە بە گۆڕەپانى هێرشکردن و پاشەکشە لەنێوان ئێران و ئەمریکا، ئەویش لەرێگەى زیادبوونى جەنگى فڕۆکەى بێفڕۆکەوان و موشەکى کاتیۆشا لەنێوان هەردوو وڵاتدا.\nرۆژى دووشەممە، دوو سەربازگەى عێراقى لە باکورى بەغدا کە هێزەکانى ئەمریکایان تێدایە روبەڕووى هێرش بوونەوە بە کاتیۆشا، دواى رۆژێک لە روودانى زنجیرەیەک تەقینەوە لە سەربازگەیەکى دیکەى عێراقى، کە لەلایەن گروپە چەکدارەکانى سەر بە ئێرانەوە وەک کۆگاى هەڵگرتنى چەک لە باشورى بەغدا بەکاردەهێنرا، ئەوەش بەپێی رۆژنامەى "عەرەب"ى لەندەنى.\nرووداوەکانى ئەم هەفتەیە بە تەقینەوەیەکى گەورە لەناو سەربازگەیەکى هاوبەشى پۆلیسى فیدراڵى سەر بە وەزارەتى ناوخۆ و یەکێک لە لیواکانى حەشدى شەعبى دەستیپێکرد، کە لیواى 45ى تایبەت بە کەتیبەکانى حزبوڵاى نزیک لە سوپاى پاسداران بوو.\nسەرەڕاى قسەى شایەتحاڵان لەبارەى بینینى تەنێک لە ئاسماندا لەساتى روودانى تەقینەوەکەدا، دەسەڵاتدارانى ئەمنى وتیان رووداوەکە بەهۆى گەرماى بەتینەوە روویداوە، ئەوەش هەمان ئەو گێڕانەوەیە بوو کە ڕاگەیاندنى حەشدى شەعبیش پشتیپێبەست، بەڵام دەسەڵاتدارانى فەرمى دواتر بەیاننامەکەیان لەو بارەیەوە لەسەر پێگەى فەرمى سڕیەوە.\nبەپێی زانیارییەکان، ئەو پێگەیە پێش نزیکەى ساڵێک لەمەوبەر روبەڕووى هێرش بووەتەوە لەچوارچێوەى هێرشە نادیارەکان بۆ خاپورکردنى چەک و تەقەمەنى هەڵگیراوى گروپە چەکدارەکانى حەشدى شەعبى.\nبەوتەى سەرچاوە ئاگادارەکان، هێرشەکەى ئەمدواییە کە دەسەڵاتداران پێیانوایە لەلایەن فڕۆکەى بێفڕۆکەوانى ئەمریکییەوە ئەنجامدراوە، موشەکى مەودا مامناوەندیان خاپورکردووە کە سوپاى پاسداران بەم دواییانە لە ئێرانەوە بۆ عێراق گواستویەتییەوە، بۆ هەڵگرتنى بەشێوەى کاتى، پاشان گواستنەوەى بۆ سوریا.\nئەو وێنانەى بڵاوکراونەتەوە دەریدەخەن کە بەشێکى گەورەى کۆگاکە بەتەواوى لەگەڵ زەوى تەخت بووە لەسەربازگەى سەقەر، بەڵام 24 کاتژمێر بەسەر ئەو هێرشەدا تێنەپەڕیبوو کاتێک دوو سەربازگەى عێراقى کە هێزەکانى ئەمریکاى تێدایە لە باکورى بەغدا روبەڕووى هێرشى موشەکى بوونەوە بە کاتیۆشا.\nئەگەر ئەو هێرشەى سەر کۆگاکە ئەمریکى بووبێت، ئەوا هێرشە موشەکییەکان پێدەچێت ئیرانى بووبن، ئەوەش بەپێی ڕۆژنامەکە.\nدەسەڵاتداران زانیارى کەمیان لەسەر هێرشەکان بڵاوکردووەتەوە، بەڵام بەوتەى چاودێران، هێرشى گروپە چەکدارەکانى ئێران بۆ شوێنە چۆڵەکانى سەربازگەکان دەریدەخات کە تاران نایەوێت تێوەبگلێت لە کوژرانى سەربازانى ئەمریکى کە دەرگاى شەرێکى هەمەلایەنە بەروویدا دەکاتەوە.


https://1baiser.com نه‌خۆشانی نه‌شته‌رگه‌ریی جوانکاری پارێزراو نین |\nHome ڕاپۆرت نه‌خۆشانی نه‌شته‌رگه‌ریی جوانکاری پارێزراو نین\n279 سەنتەری جوانکاری لە هەرێم هەیە\nلە هەرێمی کوردستان ٢٧٩ سەنتەری جوانکاری هەیە، لەو ژمارەیە ١٤یان بێ مۆڵەتن، هەندێک جار لەو شوێنانە نەخۆش ڕووبەڕووی مەترسی دەبێته‌وه، به‌شیک له‌و نه‌خۆشانه‌یش ڕووبه‌ڕووی مه‌ترسی بوونه‌ته‌وه و هه‌ندێکیشیان گیانیان له ده‌ست داوه و هۆکاره‌که‌ی بۆ ئه‌و جۆره نه‌شته‌رگه‌رییه ده‌گه‌ڕێننه‌وه.\nدوای ئەوەی لە ڕۆژی ١٧ی مانگی ڕابردوو، دڵشاد مه‌جیدی تەمەن ٢٧ ساڵ لە یەکێک لە سەنتەرەکانی جوانکاری لە هه‌رێمی کوردستان چاندنەوەی قژی بۆ دەکەن، باری تەندروستیی تێک دەچێت دوای ١٢ ڕۆژ مانەوەی لە نەخۆشخانە گیان لە دەست دەدات.\nژینۆ جەلال، تەمەن 23 ساڵ، دانیشتووی گەڕەکی شەهیدان لە کەلار و هاوسەری دڵشاد باس لەوە دەکات کە سێ ڕۆژ لە ماڵەوە بێهۆش بووە، ئەو بۆ «ئاژانس» وتی: «مێردەکەم سێ ڕۆژ لە ماڵەوە بێهۆش بوو، وام دەزانی کاریگەریی بەنجەکەی بەسەریه‌وه ماوه بۆیە هه‌ر بێهۆشه بەڵام نەمزانی سەری زەبری بەرکەوتووە.»\nوتیشی: «دوای سێ ڕۆژ بردمان بۆ نەخۆشخانەی فریاکەوتنی شەهید هەژار بە هۆی نالەباریی بارودۆخەکەیەوە ڕەوانەی نەخۆشخانەی شار کرا لە سلێمانی، دوای 12 ڕۆژ لە مانەوەی لە نەخۆشخانەی شار گیانی لە دەست دا.»\nپاش ئەو ڕووداوە لە لایەن وەزارەتی تەندروستییه‌وە بڕیاری داخستنی هەموو سەنتەرەکانی جوانکاری درا، ئه‌م هه‌نگاوه‌ش بۆ داخستنی ئه‌و سه‌نته‌رانه پاش ئه‌وه هات كه ئەو هاووڵاتییه له یه‌كێك له‌و سه‌نته‌رانه‌ی كه كاری چاندنی قژ دەکەن بە بێ مۆڵەت کاریان کردووه.\nزانا مەلا خالید، ئەندامی لیژنەی تەندروستی لە پەرلەمانی کوردستان بۆ «ئاژانس» وتی: «تاوەکو ئێستا یاسایەک نییە لە پەرلەماندا مافی نەخۆش بدات کە لە نەشتەرگەریدا دەمرێت، یاخود تووشی حاڵەتێکی لەناکاو ببێت.»\nوتیشی: «بۆ ئەو ڕووداوەی گەرمیان لەگەڵ وەزارەتی تەندروستیدا قسەمان کردووە سەبارەت بەو کێشەیە لیژنەمان پێک هێناوە بەدواداچوون بۆ کەیسەکان بکەین و پڕۆژەیاسایەکیش دەخەینە بەرنامەی کاری پەرلەمان بۆ ئەوەی کاری پێ بکرێت و ببێتە پڕۆژەیاسا.»\nبە پێی ئاماری وەزارەتی تەندروستی کە دەستی «ئاژانس» که‌وتووه، ساڵی 2018 لە هەرێمی کوردستان لە سلێمانی 16 سەنتەری جوانکاریی مۆڵەتیپێدراو و سێ بێمۆڵەت، لە دهۆک 223 مۆڵەتپێدراو، لە هەولێر 20 سەنتەر مۆڵەتپێدراو و پێنج بێمۆڵەت، لە کەلار شەش سەنتەری مۆڵەتپێدراو و شەش بێمۆڵەت هەیە.\nتەندروستیی گەرمیان لیژنەی لێکۆڵینەوەی پێک هێناوە و بڕیاریشیان داوە هەر کەسێک بەبێ مۆڵەت چاندنەوەی قژ بکات و سەنتەر بکاتەوە ڕووبەڕووی یاسا دەکرێتەوە.\nد.سیروان محه‌مه‌د، بەڕێوەبەری بەڕێوەبەرایەتیی تەندروستیی گەرمیان بۆ «ئاژانس» وتی: «بۆ له‌مه‌ودوا هه‌ر كه‌سێك سه‌نته‌ری هاوشێوه بكاته‌وه پێش وه‌رگرتنی مۆڵه‌تی فه‌رمی، ئه‌وا ده‌ستگیر ده‌كرێت و ڕووبه‌ڕووی لێپێچینه‌وه‌ی یاسایی ده‌كرێته‌وه.»\nوتیشی: «لە ئێستادا لیژنە تەشکیل کراوە بۆ بەدواداچوونی ورد لەسەر بابەتەکە ئایا پیاوەکە نەخۆش بووە یاخود لە کاتی زەرعکردنەکەدا سەری زەبری بەرکەوتووە، بە هۆی نەبونی دەوام جارێ ئەنجامی یەکلاکه‌رەوەمان دەست نەکەوتووە و بە هۆی پشووی جەژنەوە نەمانتوانی بەدواداچوون بکەین بۆ ئەو بابەتە، لە ئێستادا لیژنەمان پێک هێناوە و لە ڕۆژانی داهاتوودا بەدواداچوونی ورد بۆ ئەو بابەتە دەکەین.»\nوەزارەتی تەندروستیش جەختی کردەوە کە نابێت هەر سەنتەرێکی جوانکاری بەبێ مۆڵەت بکرێتەوە و دەبێت سزا بدرێن.\nئارام ڕۆستەم، ڕاوێژکاری وەزارەتی تەندروستی بۆ «ئاژانس» وتی: «دوای ئەو حاڵەتی مردنە بڕیاری داخستنی سەنتەرەکانمان داوە کە بەبێ مۆڵەت کاریان کردووە.»\nکۆمپانیایەکی سعوودی وه‌زاره‌تی ئه‌وقاف هه‌ڵده‌خه‌ڵه‌تێنێت


اقتصاد - آساخبر | آساخبر\nاقتصاد - آساخبر\nاؤلکه‌ده گیزلین آجلێغا قارشێ اۇیاری!\n#خبر: مختلف قشرلرده «کلسیوْم»، «آ» و «ب۲» ویتامینلری اکسیکلیگی! یئمک بیلیملری و صنعتلری مؤسسه‌سی‌نین باشقانی، اؤلکه‌ده‌کی «گیزلین آجلێق» اوْلقۇسۇنۇن آنا قایناغێ‌نێن توْپلۇمداکی عایله‌نین اۇیقۇن اوْلمایان یئمک سَبَدی اوْلدۇغۇنو بیلدیریپ دئدی:...\n#ایران-دا سامسونگ و ال‌جی محصۇللاریێ‌نێن وارداتی قداغان ائدیلدی\n#خبر: انقلاب رهبری‌نین تاپشێرێغێ اۆزرینه، گونئی کُره شرکتلری سامسوْنگ و ال‌جی‌نین ائو لوازمی وارداتی قداغان ائدیلدی ایران جمهور باشقانی ابراهیم رئیسی، انقلاب رهبری‌نین تاپشێرێغێ اۆزرینه، گونئی کره شرکتلری سامسوْنگ و ال‌جی‌نین ائو لوازمی وارداتینی قداغان ائتدی. انقلاب رهبری، جمهورباشقا...\nسیدحسن نصرالله‌ێن وعده‌سی: ایکی گۆنه کیمی یاناجاق لبنانێن گۆنئیینه چاتاجاق\n#خبر: حزب‌الله باش کاتبی: #ایران-ین ایلک یاناجاق داشێیان گمیسی مقصده چاتدێ و ایکی گونه کیمی لبنانێن گۆنئیینده بعلبکه یئتیشه‌جک. باشقا گمیلر ده ایران‌دان یوْلا چێخمێش و یاناجاقلارێنێ سوریه لیمانلارێندا بوْشالداجاقلار. ایران و معظم انقلاب رهبریندن لبنانا یاناجاق نقل ائتدیکلری ایچون ...\n#تبریز حریمینی ساوۇنماقدان گئری دؤنمه‌یه‌جگیک\n#خبر: دولته بو یانلێش یؤنلَندیرمَگی کیمین ائتدیگی بللی اولمالێدێر. تبریز بؤیۆک‌شهر اسلامی شوْراسێ باشقانێ: تبریزین یالنێزجا شرق طرفدن گلیشمه امکانێ واردێر، باسمنجی بخشه دؤنۆشدۆرمکله تبریزی محدۇدلاشدێرێرێق. بیز باسمنج‌ین بخش اوْلماسێنا قارێ دَگیلیک، آنجاق تبریز حریمی‌نین ۲۱ مین هکتارێ‌ن...\nنجۇمی حقۇق‌لاری آغا چێخارتمالارێ ایچۇن بلدیّه مدیرلری طرفیندن ایشله‌ینلره ائدیلن باسقێ\n#خبر: #تبریز شهر شوراسێ‌نێن باشقانێ، برگی: بلدیّه‌ده آلێنان نجومی حقۇقلارا گؤره شهر شوراسێ‌نێن دئییله‌جک بیر چوْخ سؤزۆ وار. دئییلنلره گؤره بلدیّه مدیرلری، اوْنلارێ ساوۇنسۇنلار دییه پرسنله باسقی یاپیرلار. قرار دگیل لیستی آچیغا چیخارتماق ایچۇن بیریلرینی تهدید ائیله‌یک. اگر آلێنان ح...\nاُستانداکێ احتمالی دگیشیکلیکلره #تبریز امام جمعه‌سی‌نین آچێق تنقیدی\n#خبر: اُستان اوچون بو قدر چوْخ سئچه‌نڲین اوْلماسی تاسف دوْغۇرۇر! حجت الاسلام آل‌هاشم: شرقی آذربایجانێن اُستاندارێ بۇ اُستانێن شأنینده اوْلمالێدێر. نه‌دن هر کس ألینه بیر یرپاق آلێپ دا اؤزۆنۆ اُستاندار تانێدێر؟ نه‌دن باکری‌لر، خیابانی‌لر، ستارخان و باقرخانلارێن یۇردۇ اولان آذربا...\n#ایران گمرکی: بو گۆنه کیمی ۴۶ میلیون دوْزدان علاوه واکسن اؤلکه‌یه گیریب\n#خبر: ایران گمرکی بیلدیریپ گئچن ایل ۱۵ بهمن‌دن بو ایل ۱۹ شهریوره کیمی ۴۶ میلیون ۶۷۶ مین ۸۰۶ دوْز کوْروْنا واکسنی، ۴۹ یۆکده بو اؤلکه‌یه گیریپ. گمرکۇن ساغلیق باخانلێغێنا بیلدیردیگی یازاناغینا (راپور) گؤره، وارد اولان واکسنلرین یوزده هشتادی (۸۰٪)، یعنی ۳۷ میلیون ۵۲۹ مین ۵۹۶ دوْز چین‌ین سینوفا...


شه‌ش كه‌س به‌تۆمه‌تی پلاندانان بۆ هێرشكردنه‌سه‌ر سه‌رۆكی فه‌ره‌نسا ده‌ستگیركران\nپۆلیسی سلێمانی ده‌ستگیركردنی چوار تۆمه‌تباری راگه‌یاند\nئیمانوێل ماكرۆن، سه‌رۆكی فه‌ره‌نسا\nهێزه ئه‌منییه‌كانی فه‌ره‌نسا شه‌ش كه‌سیان به تۆمه‌تی پلاندانان بۆ هێرشكردنه‌سه‌ر ئیمانوێل ماكرۆن، سه‌رۆك وڵاته‌كه‌یان ده‌ستگیركرد.\nئاژانسی هه‌واڵی رۆیته‌رز بڵاویكرده‌وه كه ئه‌و شه‌ش كه‌سه له سێ ناوچه‌ی جیاجیای فه‌ره‌نسا (ئیریز – باشوری خۆرهه‌ڵاتی لیۆن و موزل- له‌سه‌ر سنوری ئه‌ڵمانیا و لۆكسمبۆرگ و ئیل ئێ فیلان – باكوری خۆرهه‌ڵاتی نزیك شاری رین، ده‌ستگیركراون و خراونه‌ته‌ژێر لێكۆڵنه‌وه‌ی سه‌ره‌تایی، ده‌ریشكه‌وتووه كه به‌نیازبوون توندروتیژی به‌رامبه‌ر سه‌رۆكی فه‌ره‌نسا بنوێنن.\nله‌لایه‌كی دیكه‌وه كه‌ناڵی بی ئێف ئێم-ی فه‌ره‌نسا بڵاویكرده‌وه كه ئه‌و شه‌ش كه‌سه سه‌ربه راستڕه‌وه توندڕه‌وه‌كانی فه‌ره‌نسان، به‌ڵام ئه‌و ده‌نگۆیه له سه‌رچاوه سه‌ربه‌خۆكانه‌وه پشڕاست نه‌كراوه‌ته‌وه.\nرۆژی یه‌كشممه‌ی رابردوو، ئیمانوێل ماكرۆن، سه‌رۆكی فه‌ره‌نسا هۆشداریی دایه جوڵانه‌وه‌ی راستڕه‌وه توندڕه‌وه‌كان له‌سه‌رتاسه‌ری ئه‌وروپا و وتی: خۆبه‌زلزانی له ساڵانی 1930ی سه‌ده‌ی رابردوودا وایكرد ده‌رگا بۆ هه‌ندێك توندڕه‌وی وه‌ك هیتله‌ر له ئه‌ڵمانیا و مۆسۆلینی له ئیتالیا بكرێته‌وه.


منداڵانی سوری دیمەنی ڤیدیۆیەکی داعش دووبارە دەکەنەوە کە لە دومای دەوروبەری دیمەشق بینیویانە لە ئازاری 2015. پسپۆڕان نیگەرانی دەردەبڕن دەربارەی چارەنوسی ئەو منداڵانەی لە چەکدارانی گروپەکە لەدایکبوون. [عەبد دومانی/ئاژانسی فرانس پرێس]\nبوونی "دەوڵەتی ئیسلامی لە عێراق و شام" (داعش) ئاکامی کارەساتباری هەبووە بۆ منداڵانی ئەو ناوچانەی کۆنترۆڵی دەکەن، له‌گه‌ڵ هاتنه‌كایه‌ی نەوەیەکی نوێ کە هیچ بەڵگەنامەیەکی فەرمییان نیە.\nپسپۆڕان بە دیارونایان وت بێ بوونی هیچ بەڵگەنامەیەکی رەسەنی نەتەوەییان، ئەم منداڵانە به ناچاری توشی ئاستەنگ ده‌بنەوە لە ژیانی رۆژانەیاندا و لەو کۆمەڵگانەدا کە لە خۆیان گرتوون.\nپارێزەری سوری، بەشیر بەسام، کە لە قاهیرە نیشتەجێیە وتی: "کێشەی ئەو منداڵانەی لە دایك یان باوکێك لەدایکبوون کە لەگەڵ داعشدایە، یان لەدایکدەبن، کاریگەریی نەرێنی دەبێت لەسەر داهاتووی سوریا."\nبه‌سام بە دیارونای وت: "ئەم منداڵانە، نەتەوەی دایك و باوکیان هەرچییەك بێت، لەلایەن هیچ دەزگایەکی عەرەبی یان بیانییەوە تۆمارنەکراون، بۆیە هیچ بەڵگەنامەیەکی فەرمییان نیە."\nوتیشی: "بەگوێرەی یاسا، هەر بوونیان نیە."\nهه‌روه‌ها وتی: "کاتێك کێشەی داعش کۆتایی دێت، قەیرانی سوریا چارەسەردەبێت و شتەکان ئاسایی دەبنەوە، تەنانەت بۆ ئاستێکی زۆر نزمیش، ئەوان بە منداڵانێك دادەنرێن کە دایك و باوکیان نیە، یان بە دەستەواژەی حکومەت، ’تۆمارنەکراون‘ یان ’بدون‘یان پێدەوترێت."\nپارێزەرە سورییەکە روونیکردەوە كه بەگوێرەی یاسای سوریا، تۆماری کەسی تازەلەدایکبوو پێویستی بە گرێبەستی هاوسەرگیریی فەرمی هەیە کە لەلایەن دەزگایەکی حکومیی شەرعییەوە دەرکرابێت.\nوتی: "بۆیە تۆمارکردنی منداڵێك کە لە باوك یان دایکێکی چەکداری داعش لەدایکبووبێت لەڕووی یاساییەوە ئەستەمە، چونکە گرێبەستە هاوسەرگیرییەکە لەلایەن لایەنێکی نایاساییەوە دەرکراوە."\nهه‌روه‌ها وتی لەوەش زیاتر، ئەو گرێبەستە هاوسەرگیرییانەی لەو ناوچانە دەرکراون کە لەژێردەستی داعشدان، تۆمارنەکراون "هەربۆیە ئەستەم دەبێت یاساییبوونی هاوسەرگیرییەکە بسەلمێنرێت".\nمەحمود ئەمین، مامۆستای خانەنشین و دانیشتووی رەققە، وتی ئاکامی ئەم جۆرە کەیسانە لە ناوچەکانی ژێردەستی داعش دەرکەوتووە، بەتایبەتی لە رەققە، کە ئەو منداڵانەی لە دایکوباوکی داعشن پێیاندەوترێت ’بدون‘.\nئه‌مین بە دیارونای وت: "زۆر کچی سوری ناچارکراون هاوسەرگیری لەگەڵ چەکدارانی داعش بکەن و ژمارەیان بەتەنیا لە پارێزگای رەققە بە سەدان کچە. ژنان و خێزانەکانیان تووشی کێشەی سەلماندنی دایکوباوکایەتی بۆ منداڵەکانیان دەبنەوە، چونکە هاوسەرگیرییەکەیان بە نافەرمی و لەلایەن مەلاکانی داعشەوە ئه‌نجمدراون."\nوتیشی: "زیاتر لەوەش، بەدەستهێنانی بەڵگەنامەی لەدایکبوون لە دکتۆرێکەوە کە منداڵەکەی لەبەردەستدا بووە، ئەستەمە، چونکە به فه‌رمانی داعش ده‌بێت منداڵەکان بەچاودێریی مامان لەدایکببن."\nبۆمبی کات-بۆدانراو بۆ کۆمەڵگە\nمامۆستای سۆسیۆلۆژی لە زانکۆی قاهیرە، بەسمە حوسنی، وتی کێشەی ئەو منداڵانەی لە ئه‌ندامانی داعشن، یەکێکە "لە خراپترین کارەساتە کۆمەڵایەتییەکان کە کۆمەڵگەی سووری رووبەڕووی دەبێتەوە".\nوتی دامودەزگاکانی دەوڵەت دەبێت لەدوای ماوەیەك ئەم منداڵانە بخەنە دەزگای تایبەتییەوە تا دۆخی دەروونییان هەڵبسەنگێنن و له‌وه دڵنیابننه‌وه ئاخۆ هیچ مەترسییەکیان بۆ کۆمەڵگە ده‌بێت یان نا.\nوتیشی: "ئەمە کاریگەریی بۆ سەر ئەو منداڵانە خۆیان ده‌بێت کە دایك و باوکیان نه‌ناسراوه، چونکە هەست بە نادادپەروەری دەکەن."\nهه‌روه‌ها وتی ئەمە وێنایان بۆ کەسێتیی خۆیان تێکدەشکێنێت و "توڕەییەکی قووڵ دژی دایك و باوك و کۆمەڵگە" دەخاتە دڵیانەوە کە دوورنیە ببێتە هۆی تێکچوونێكی به‌هێزی رەفتاریان.\nحوسنی وتی نەبوونی بەڵگەنامەی فەرمی دەکرێت رێگرێك بێت له ده‌ستگه‌یشتنیان به خوێندن و تەندروستی و خزمەتگوزارییه کۆمەڵایەتییه‌كان هه‌ر لە هاوسەرگیری و خزمەتگوزاریی پزیشكی و دامەزراندنه‌وه تا ده‌گاته سودمه‌ندبوون له مافەکانیان، وەك مافی دەنگدان.\n"ئەوەی داعش دەیەوێت تەنیا بەرهەمهێنانینەوەیەکی نوێیە کە بەتەواویی دڵسۆزبن بۆی و ئەمەش بانگەشەکردنی بۆ زیادکردنی هاوسەرگیری و هاندانی لاوان بۆ هاوسەرگیری و منداڵخستنەوە رووندەکاتەوە،" شیکاروانی سەربازی و پسپۆڕی کاروباری قاعیدە، لیوا عەبدولکەریم ئەحمەد، کە خانەنشینە لە سوپای میسردا، وتی.\nناوبراو وتی ئەمە دڵنیایی دەبەخشێت بە هەبوونی چەندین منداڵ بۆ کەمپەکانی راهێنان کە داعش دروستیکردوون، وەك "بێچوەشێرانی زەرقاوی" لە ناوچەی غۆتەی دیمەشق کە بنیاتنراوە بۆ دروستکردنی هێزێك بۆ داهاتووی گروپەکە.\nوتیشی رەنگە باشتربێت چی زووترە ئەم کێشەیە باسبکرێت، پێش ئەوەی زۆر درەنگ بێت.\nبەرنامەی فریاگوزاری لە موسڵ بۆ منداڵانی دایك و باوك 'نەزانراو' دامەزرا\nحکومەت سەرپەرشتی ئەو منداڵانە دەکات کە دایکوباوکیان کوژراون، لەنێویاندا ئەو منداڵانەی جێهێڵراون یان منداڵی هەتیوی چەکدارانی داعشن.


لافۆنتین کەڵەئەفسانەنووسی چیرۆکەشیعر بۆ منداڵان .. … رەزا شوان – Dengekan\nbyRaza Shwan\tJanuary 7, 2017\tGeneral, Kids Literature\nکە منداڵ بووین، لە قوتابخانەی سەرەتاییدا دەمانخوێند، لە کتێبی خوێندنەوەی ـ عەرەبی ـ و لە کتێبی خوێندنەوەی ئینگلیزیشدا، کۆمەڵە چیرۆکێکی کورتی ئەفسانەیی خۆشیان تێدابوون، چێژ و خۆشییەکی زۆرمان لە خوێندنەوەی ئەو چیرۆکانە وەردەگرت.. لەو چیرۆکانی کە لەیادمن (لەقلەق و رێوی، گورگ و بەرخۆلە، شێر و مشک، رێوی و کەڵەشێر، مێروولە و کولـلە، شوان و گۆزەڵەڕۆنەکەی، دوو مراوی و کیسەڵێک، کیژۆڵە لادییەکە و گۆزە شیرەکەی، ئاشەوان و کوڕەکەی و گوێدرێژەکەی، شوانە درۆزنەکە و گورگ، قەلەڕەش و رێوی، مریشکی هێلکەزێڕ، رێوی کلک بڕاو، دوو هاوڕێ و ورچێک، کەروێشک و کیسەڵ، کۆبوونەوەی مشکان، تیتیلە و بیبیلە، کۆتر و مێروولە، ماسییەکی بچکۆلە و راوکەر، هێز لە یەکێتی دایە،قەلەڕەش و گۆزە، چەقەڵ و قەلەڕەش،… تاد) لەو کتێبانەدا ناوی چیرۆکنووسەکان نەنووسرابوون، ئێمەش لەو تەمەنەدا مەراقی ناوی نووسەرەکانیان نەبووین، ئەوەشمان بە خەیاڵدا ناهات و لە مامۆستاکانمان ناپرسی کە چۆن (رێوی، لەقلەق، گورگ، چەقەڵ، قەلەڕەش، کەڵەشێر، کیسەڵ، شێر، کەروێشک، بەرخ، دار،… تاد) وەکو مرۆڤ قسەدەکن.\nواتا چیرۆکی ئەفسانەیی جەڤەنگین، بۆ نموونە:( گورگ هێمای هارییە، چەقەڵ نەوسنی و چڵێسی، رێوی فێڵبازی، شێر زۆرداری و قورخکردنی دەسەڵات، مەڕ گەلێکی داما و بێدەسەڵات، سەگ ئەمەکی، مار بەدکاری، کوێدرێژ بێهۆشی، پشیلە سپڵەیی هەڵۆ ئازایی،… تاد).. بەڵام مەرج نییە کە ئەم خەسڵەتە جەڤەنگی و هێماییانە چەسپاونین، هەندێ جار رێوی دەبێتە هێما و مژدەی خێرخوازی، کە مرۆڤ بۆ کارێکی خێربچێت و گەشبینی و بەختیاوەریی بە دوادابێت، لە کوردەواری دا دەڵێن:(رێوی هاتووە بە پیرتەوە).. هەر لە ناوەڕۆکی ئەم چیرۆکە خەیاڵئامێزانەدا، گەلی رەخنە و توانج و پلار و تانە و تەشەر و لۆمە و قسەی بە توێکڵ هەن، رەنگە چیرۆکنووسانی چیرۆکی ئەفسانەیی نەیان وێرابێت کە بە راشکاوی ئەوەی دەیانەوێت دەریان بڕن و لە چیرۆکی ریالیستیدا ئەو رەخنە و توانجانە بە ئاشکرا بەو کەسانە بگەیەنن کە مەبەستیانە.. باشترین نموونەی چیرۆکە ئەفسانەییەکان، چیرۆکەکانی فەیلەسووفی هیندی (بەیدەبا)یە کە لەژێر ناوی(کلیلە و دیمنە)دان نووسراون.. هەروەها چیرۆکەکانی (هیزیودۆس ـ یۆنانی) و (ئیزۆپ ـ یۆنانی) کە چەند سەدەیەک بەر لە زایینی نووسیویانن، دووریش نییە ئەەوانیش لە دەمی خەڵکییەوە هەندێ لەو چیرۆکانەیان وەرگرتووبن و بە ناوی خۆیانەوە لە فۆرمێکی ئەدەبیدا نووسیویانن.. چەندین چیرۆکی ئەفسانەییش هەن کە بۆ سەردەمی فیرعەونییەکان(میسرییە کۆنەکان) دەگەڕێنەوە.\nبەڵام ئەوەی کە جیاوازییان بە چیرۆکە ئەفسانەییەکانی لافۆنتین بەخشیون.. ئەوەیە کە لافۆنتین چیرۆکەشیعرەکانی بە شێوازێکی ئەدەبی و هونەریی هێندە ناسک و شیرین و جوان داڕشتوون.. کە شەقڵی جیاوازیان و تایبەتمەندییان پێوە دیارە.. چیرۆکەکانی کورتن و زیادەڕۆییان تێدا نییە.. بە زمانێکی ناسک و ساکاریش دایڕشتوون.. چیرۆکەکانی کەوتنە سەر زاری منداڵان و گەورەکان لە فەرەنسادا.. بۆ سەر زۆربەی زمانەکانی هەموو جیهان وەریان گێڕاون.. بەشێکیشیان وەرگێڕاون بۆ سەر زمانی کوردیمان، بۆ نموونە (پیرەمێرد)ی نەمر(رێوی و کەڵەشێر)ی لە شێوەی چیرۆکەشیعردا هۆنیوەتەوە.. تام و چیژی وەرگێڕانەکەی پیرەمێرد، لە دەقەکەی لافۆنتین گەر زیاتر نەبێت کەمتر نییە.. (فایق بێکەس)یش هەر بە چیرۆکە شیعر(دوو مراوی و کیسەڵێک)ی هۆنیوەتەوە، بە هامان شێوە (هـەژار موکریانی) (کۆبوونەوەی مشکان)ی هۆنیوەتەوە..\nبە لای منەوە شانۆگەری(موحاکەمەی مام چەوەندەر) کە شاعیری گەورەی کوردمان (عەبدوڵڵا گۆران) کە بە چیرۆکەشیعر بۆ منداڵانی نووسیوە، کە زادەی بیری گۆران خۆیەتی، لە ئاستی چیرۆکە شیعرییە ئەفسانەکانی لافۆنتین کەمتر نییە\nچیرۆکەکانی بە زمانی ئاژەڵ و باڵندە و زیندەوەر و دار و درەختەوە نووسیون، لە هەندێ لە چیرۆکەکانی مرۆڤیش رۆڵیان هەیە.. لافۆنتین دەڵێ:” بۆ رێنمایی مرۆڤ ئاژەڵم بەکارهێنا” بە زمانی ئەم ئاژەڵ و باڵندە و درەختانەوە، رەخنە دەگرێت و توانج و پەلار لە: زۆرداران، ستەمکاران، فێڵبازان، ناپاکان، لەخۆباییبوان، نەزانان، بەدکاران، نادادپەروەران دەگرێت، ئامۆژگاریی ئەوەش دەکات کە: دڵسۆزی، سۆز، خۆشەویستی، بەزەیی، بەرجەستەبن.\nPrevious ئەفریقانامە، بە تامی شیعر…. پڕۆژەی یەکەم …. پێشەوا کاکەیی\nNext بـەیــادی ئیبــۆ شـێـت … بۆتان لەتیف ماویلی


کچە پاکیزەییەکانی ئەنفالی .....دوای ئەنفال\nدیکۆمێنتی  نھێنی چارەنوسی \nبەشی : سیانزەیەم\nلە ٢٥/ ٥ / ٢٠١٥ لە کاروان ئەنوەر-ی سەرۆکی سەند یکای رۆژنامە نوسانی کوردستان –لقی سلێمانی ،تیلم بۆ ھات .وتی [لە بنکەی پۆلیسی کەلار-ەوە فەرمانی گرتنت بۆ دەرچووە ، بەھۆی بەشی پۆلیسی ناوشارەوە بۆ جوڵان ].\n واتە بەکەلەپچە کراوی دەسگیرم بکە ن و لە بنکەی زیندانی سلێمانی زیندان بکرێم و دوایی بە ئۆتۆمبیلی قەفەزی زیندان بمبەن بۆ بنکەی پۆلیسی کەلار ، لەوێ زیندانم بکەن ، تا رۆژی لێکۆڵینەوەو دادگایی کردنم.\nئەمەش دەقی فەرمانی دەسگیر کردنەکەمە \nبەرێوەبەرایەتی گشتی پۆلیس \nبەرێوەبەرایەتی پۆلیسی پاریزگای سلێمانی\n[ جوڵانەوە و تاوان / تاوان]\nژمارە ١٢١٩٤ ٢٤ / ٥ / ٢٠١٥ : DATK \nبۆ / بەشی پۆلیسی ناو شار /رۆژئاوا / جوڵان \nبابەت : دەستگیر کردن\nھاو پێچ لە گەڵ نوسراومان دا فەرمانی گرتنی تۆمەتبار [ عبداللە کریم محمود] بە پێی ماد دەی[٢٤٨/ ی.س ] دەنێرن بۆتان دانیشتوی گەرەکی [شێخ ئاوا ] دەسگیری بکەن بە شیوەی اێو لی و ئاگادارمان بکەنەوە. \nھاوپێچ / \n عە میدی پۆلیس\nنەوزاد علی کریم\nل / بەرێوەبەری پۆلیسی پارێزگای سلێمانی \nوێنە بۆ :-\n+ سەندیکای رۆژنامە نوسانی کوردستان / لقی سلێمانی ....بۆ زانین تۆمەتباری سەرەوە رۆژنامە نوسە و لە [ بنکەی پۆلیسی کەلار ] فەرمانی گرتنی ھەیە .....لە گەڵ رێزدا.\n+بەرێوەبەرایەتی پۆلیسی گەرمیان / جوڵانەوەو تاوان / نو سراوتان ژمارە [٣٨١٨ ] لە ٢٩ /٤ / ٢٠١٥ بۆ زانین ...لە گەڵ رێزدا.\n+پ ٣ / ھێشوو / بۆ تۆمارکردنی\nناو نیشا،// شەقامی بازنەی مەلیک مەحمود // پشت بەنزینخانەی بینایی/ ت /٣١٩٣١٤٧ – ٣١٩٣١٤٨// جبار // ٥٥: ٣٨ : ١ . م // ١١ / ٥ . / ٢٠١٥ \nئەمە ئەو دەقەیە کە بە بڕیاری[ داواکاری گشتی] ، حکومەتی ھەرێمی کوردستان \nئەم شێوە فەرمانە بۆ نوسەرو رۆژنامەنوس و توێژەری بواری ئەنفال عەبدوڵڵا کەریم مەحمود - لە لایەن داواکاری گشتی حکومەتی ھەرێمی کوردستان ئاساییە .، چونکە ئەوان رەچاوی دەستورو یاسا ناکەن ، ئەوەندە داد پەرەرن.. جیاوازی لە نێوان بە دواداچون بۆ رۆژنامە نوسێک وەک [ عەبدوڵڵا کەریم مەحمود ] لە گەڵ ئینتھازیەک و موستەشارێک و خائینێک ناکەن ، بڕیاری لیژنەی بەدواداچونی کچە ئەنفالەکان و وەزارەتی شەھیدان و ئەنفال و بڕیاری سەروی خۆیان جێ بەجی دەکەن. \nئەمە کۆمیدیایەکی گاڵتە جاڕییە ئەوە دەگەیەنێت  ، ئەوەی خزمەت بە کەیسی ئەنفال بکات ، بە مادەی [ ٢٤٨ی یاسای سزادانی عێراقی] سزای دەدەن،بەشێوەی اسولی دەسگیری بکەن ، وەک تاوان بار کەلەبچە بکەنە دەستی و فڕێ ی بدەنە زیندانەوە تا رۆژی لێکۆڵینەوەو دادگایی کردن.\nدیکۆمێنتی [١٦٠١ ] نھێنی چارەنوسی \nکچە پاکیزە ییەکانی ئەنفالی ..دوای ئەنفال\nبەشی : چواردەیەم\nلە سەعات ٧- ٣٠ دەقیقەی بەیانی ١٦ /٦ / ٢٠١٥ لە گەڵ کاروان ئەنوەر سەرۆکی سەندیکای رۆژنامەنوسانی کوردستان – لقی سلێمانی ،قادرسەرچناری نوێنەری یەکێتی  نوسەرانی کوردستان-لقی سلێمانی ،پارێزەری تایبەتی سەندیاکای رۆژنامەنوسانی کوردستان –لقی سلێمانی –بە ھاوڕێیەتی سەنگەر عەبدوڵڵای کامیرامان و مۆنتێر بە کامیرای فۆتۆو ڤیدۆوە ، بە ئوتۆمۆبیلەکەی کاروان ئەنوەر لە سلێمانییەوە روومان کردە کەلار ، کە گەیشتینە بنکەی پۆلیسی کەلار ،لێپرسراوی نوسینگەی رۆژنامەنوسانی – لقی کەلار لەوێ ئامادەبوو .\nرائید سۆران محەمەد غەریب لێپرسراوی بنکەی پۆلیسی کەلار، لە گەڵ پەیرەوکردنی رێنماییە یاساییەکان ، بەرێزێکی زۆرو ئەدەبەوە ،ھەڵسوکەوتی لە گەڵدا کردین .\nرووبە روو ی بەشی لێکۆڵینەوەی کردین \nلە بەشی لێکۆلینەوەی بنکەی پۆلیس ، فایلەکەمیان کردەوەو چەند پرسیارێکیان لێکردم :\n+ ئەم دیکۆمێنتە . ڵە کوێ گیراوەو چۆن گەیشتە لات.\n- لەدوای راپەرین و ئازاد کرنی کەرکوک لە مو خابەراتی کەرکو ک گیراوە ،لە بەر ئەوەی من لە بواری ئەنفال وەک رۆژنامەنوس و نوسەرو توێژەر خۆبەخشانە ئەرکی سەرشانی خۆم لەو بوارەدا جێ بەجێ دەکەم ، ئەم دیکۆمێنتەیان پێش کەش بە کتێبی بەرگی دووە می رەشە بای ژەھرو ئەنفال\nکرد ،ھێشتا چاپ نەکرابوو. \n+ بۆ چ مەبەستێک بڵاوت کردەوە.\n- لە رۆژنامەی کوردستانی نوێ بڵاوم کردەوە ،بۆ ئەوەی بەدواداچونی بۆ بکرێت ، یەکێک لەو کچانە لە میسر ببینرێتەوە و بەمەش دەمانتوانی بە جیھانی بسەلمێنین کە تەنیا سەدام و حکومەتی عێراق ئەنفالی کوردی نەکردوە ، بەمەش کەیسی ئەنفال لە ئاستی دنیادا بە جینۆساید دە ناسرا .\n+ متمانەت بە بەڵگە ھەبوو. \n+کەسو کاری١٨ کچە ئەنفالکراوەکە چیان وت:\n- یەکەم جار کە ھەواڵەکەیان لە رۆژنامەدا خوێندەوە ،ھاتن بۆ ماڵەوە ، زۆر سوپاس و دەست خۆشیان لێ کردم ، بەڵام دوای نوێنەری کەس و کاری ئەو کچانەش کە من بۆخزمەتی ئەوان کاردەکەم لە گەڵ وەزارەتی شەھیدان سکاڵایان . لەسەر تۆمار کردم.\nلێپرسراوی بنکەی پۆلیسی کەلار وتی : لە بەر ئەوەی تۆمەتباری بە مادەی [ ٢٤٨ ] بەیاسای سزادانی عێراقی دەبێت بە زیندانی لە گەڵ پۆلیس دا لە بنکەکەمانەوە بتنێرین بۆ دادگا ، بەڵام لە بەر ئەوەی رۆژنامە نوسیت ، رێزی تایبەتیت دەگرین ، لێپرسراوی رۆژنامەنوسانی سلێمانی و کەلار و نوێنەری یەکێتی نوسەران ھاورێتن ،میوانی ئێمەن . لە گەڵ ئەوان دا بڕۆن بۆ دادگای بەرایی کەلار ، پۆلیسی خۆمان فایلەکەت دێنێت بۆ لای دادوەری لێکۆلینەوەی دادگای کەلار .\nعەبدوڵڵا کەریم مەحمود \nژمارەی بینین: 1970 بەروار: 15/08/2017


کاتتن، موسن، تیو تووسن - Radio Sweden Kurdish - Radyoya Swêdê - ڕادیۆی سوید | Sveriges Radio\nکاتتن، موسن، تیو تووسن\nبڵاو کرایه‌وه onsdag 30 april 2008 kl 10.26\nکاتتن، موسن، تیو تووسن (katten, musen, tiotusen) ناوی ڕیزه به‌رنامه‌یه‌کی تله‌فزیۆنییه بۆ منداڵانی سێ تا پێنج ساڵه بۆ فێرکردنی ماتماتیک له ژیانی ڕۆژانه‌دا و به‌هێزکردنی فانتازیایان، مشکێکی بزۆز و کتکێکی ته‌وه‌زه‌ل له کێبه‌رکێیه‌کی سه‌رنجڕاکێشدا: مشکه بیر له فۆرم و ڕه‌قه‌م ده‌کاته‌وه و پشیله‌ش حه‌زی لێیه هه‌میشه ڕاکه‌وێ. مشکه هه‌موو جارێ مه‌ته‌ڵۆکێکی بیرکاری له کتکه دادێنێ و بینه‌رانی زارۆک، هه‌وڵ ده‌ده‌ن هه‌ڵی بێنن. دوایی کورته چیرۆکێک یا کورته بابه‌تێک بۆ یارمه‌تیدانی ئه‌و هه‌ڵێنانه ده‌گێڕدرێته‌وه.\nئه‌م ڕیزه به‌رنامه‌یه ئێستا له لایه‌ن تله‌فزیۆنی فێرکاریی سویده‌وه کراوه‌ته کوردی و بڕیاره له سه‌ره‌تای مانگی چواردا بڵاو ببنه‌وه. ئه‌م به‌یانییه به ته‌له‌فۆن به‌ڕێوه‌به‌ری ئه‌م پرۆژه‌یه‌م دواند.\nیودیت فرێنکل ده‌ڵێ وه‌ک به‌رهه‌مهێنه‌ری فیلم و به‌رنامه‌تله‌فزیۆنیه‌کان به زمانانی جۆراوجۆر کار ده‌کا، واتا به‌ڕێوه‌به‌ری دوبلاژ له تله‌فزیۆنی فێرکاریی سوید، ئوو ئه‌ر.\nیودیت ده‌ڵێ کاتێ ئێمه به وه‌رگه‌ڕاندنه‌وه‌ی ئه‌و ڕیزه فیلمه بۆ سه‌ر زمانی کوردی دوو ئامانجمان ده‌پێکا، یه‌کیان به‌شی بیرکاریی بوو واتا ماتماتیک، ئامانجه‌که‌ی تریش یارمه‌تیدانی فێربوونی زمانی کوردی به منداڵان بوو به شێوه‌ی یاری و زمانێکی ساکار.\nئه‌م ڕیزه به‌رنامه‌یه به چه‌ندین زمان وه‌رگێڕدراون: سپانیایی، فینلاندی، تورکی، کوردیی سۆرانی، و ساڵی ٢٠٠٨ به عه‌ره‌بیش.\nلێم پرسی بۆ ڕاست ئه‌و ڕیزه فیلمه‌تان کرده کوردی؟ یودیت فرێنکل له وه‌ڵامدا ده‌ڵێ ئه‌و سریاڵه زۆر سه‌رکه‌وتوو بوو و که‌ووتبووه به‌ر دڵی منداڵانی سویدی و ڕاهێنه‌رانی منداڵانیش. دواتر سه‌رۆکه‌که‌مان پێشنیاری کرد که با ئه‌و ڕێزه به‌رنامه‌یه وه‌رگێڕینه سه‌ر زمانه‌کاانی دیکه‌ش.\nبه گوێره‌ی قسه‌کانی یودیت فرێنکل ئه‌و که‌سانه‌ی ده‌توانن ئه‌و ڕیزه فیلمانه به کار بێنن و بۆ کاره‌که‌یان به سوودیان بێت مامۆستایانی زمانی زگماکین، هه‌موو مه‌کته‌به‌کان چونکه ئێمه به ڕۆژ و له کاتی ده‌رسی فێرگه‌کاندا بڵاویان ده‌که‌ینه‌وه، ئه‌وانیش ده‌توانن به شێوه‌ی ڕاسته‌وخۆ واتا ئه‌و کاته‌ی که بڵاو ده‌بێته‌وه له پۆله‌که‌یاندا سه‌یری بکه‌ن. هه‌روه‌ها ده‌کرێ به کاسێتیش به کرێی بگرن.\nئه‌م ڕیزه به‌رنامه‌یه که بریتییه له ده کورته فیلمی ده ده‌قیقه‌یی له هه‌فته‌ی چارده‌وه، واتا هه‌فته‌ی یه‌که‌می مانگی چوار له که‌ناڵی یه‌کی تله‌فزیۆنی سوید بڵاو ده‌بێته‌وه، سه‌عات یه‌زده و چاره‌گێکی به‌یانی و هه‌موو پێنجشه‌ممه‌یه‌ک.\nبه‌ڕێوه‌به‌ری پرۆژه‌ی دوبلاژ له تله‌فزیۆنی فێرکاریی سوید، ئوو ئه‌ر، یودیت فرێنکل\nیه‌کێ له به‌شدا‌رانی ئه‌و پرۆژه‌یه به کوردی، شاگوڵ عومه‌ر ئه‌که‌ری شانۆ و فیلمه نیشته‌جێی ستۆکهۆڵم.


Thursday, 09 April 2020 by media\nئەڤرو رێکەفتی ٩/٤/٢٠٢٠ سەروکێ زانکویا جیهان – دهوک بەرێز پروفیسورێ هاریکار ( د. زێرڤان عبدالمحسن اسعد) بەژداربوو د کومبوونا سەروکێن زانکویێن تایبەت و راگرێن پەیمانگەهان ب ئامادەبوونا وەزیرێ خواندنا بلند و ڤەکولینێن زانستی سەبارەت پروسا خواندنا ئونلاین دەقێ کومبوونێ سەرۆکی زانکۆ و پەیمانگە تایبەتەکانی هەرێمی کوردستان پشتیوانی بریارەکانی ئەنجومەنی وەزارەتی خوێندنی باڵا دەکەن بۆ پاراستنی\nMonday, 02 March 2020 by media\nOn Monday, 02 March 2020 in line with Cihan University academic and scientific procedure (Dr.D.Yuvaraj ) delivered a seminar entitled “Academic Publishing :Insight google scholar” for the academic staff in Cihan University – Duhok in the Peshmarga Hall At the end of the Seminar the future trends and challenges were presented هەر درێژە پێدان\nSaturday, 29 February 2020 by media\nل رێکەفتى (26/2/2020) و هەر درێژە پێدان ب بەرنامێ سەرەدان و موکومکرنا پەیوەندیان دگەل زانکو و پەیمانگەه و سازیێن جودا جودا یێن پارێزگەها دهوکێ، شاندەکێ زانکویا جیهان-دهوک ب سەرپەرشتیا بەرێز (پروفیسورێ هاریکار د.زیرڤان عبدالمحسن أسعد) سەرۆکێ زانکویێ ب هەڤالینیا هژمارەکا سەرۆک بەش و ماموستا و رێڤەبەران سەرەدانا پەیمانگەها ئارارات یا تایبەت ل دهوکێ کر و\nUniversity President Delivered a seminar entitled “Human development index”\nWednesday, 19 February 2020 by media\nOn Wednesday, 19 Feb 2020 in line with Cihan University academic and scientific procedure the University President(Assistant Prof. Dr. Zeravan Abdulmuhsin Asaad) delivered a Seminar entitled “Human development index” for the academic staff in Cihan University – Duhok in the Peshmarga Hall. At the end of the Seminar the future trends and challenges were presented.\nڤایروسێ کورونا ژ لایێ قوتابیێن بەشێ شیکاریا نەخوشیان د سمینارەکێ دا هاتە گەنگەشەکرن\nWednesday, 12 February 2020 by media\nرێکەفتی(۸-۲-۲۰۲۰) قوتابیێن بەشێ شیکاریا نەخوشیان ل زانکویا جیهان -دهوک، رابوون ب ئەنجامدانا سمینارەکێ ل دور نەخوشیا(ڤایروسێ کورونا)ل هولا پێشمەرگە ،ب ئامادەبوونا بەرێز دکتور(رێبەر حەسەن)بەرپرسێ هوبا یاسایێ ل زانکویا جیهان-دهوک،بریاردەرا بەشێ شیکاریا نەخوشیان ماموستا(کاژین حەسەن جاسم) ، تێدا باسی چەوانیا پەیدابوونا ڤی ڤایروسی و هەروسا رێکێن پەیدابونێ و نیشان و خوپاراستین ژ ڤایروسێ کورونا هات کرن\nقارەمانیا تەپا سەر مێزێ و تەپا پێی ل زانکویا جیهان – دهوک\nزانکویا جیهان-دهوک و بەردەوامی دان ب قارەمانیا تەپا سەر مێزێ و تەپا پیێ دناڤبەرا قوتابیێن گشت بەش و قوناغا کو ژلایێ یەکا وەرزشی ل زانکویێ هاتیە ڤەکرن\nWednesday, 18 December 2019 by media\nبەرز ڕاگرتنا رۆژا ئالایێ کوردستانێ ل زانکویا جیهان-دهوک ئەڤرۆ رێکەفتى (17/12/2019) ب ئامادەبوونا بەرێزان پروفیسۆرێ هاریکار (د.زیرڤان عبدالمحسن) سەرۆکێ زانکویێ، و بەرێز پروفیسور (د.ابراهیم احمد سمو) راوێژکارێ دەستەیا ئەمینداریا زانکویێن جیهان، بەرێز (عبدالله جلال) نوینەرێ لژنا ناوچا زانست و بەرپرسێ رێکخراوا رۆژا یا پارتى دیموکراتى کوردستانێ، و لژنا ئێکەتیا قوتابیێن کوردستانى یا زانکویا جیهان، و\nرێکەفتی(24-11-2019)قوتابێین بەشێ زانستێن کومبیوتەری رابوون ب مێڤانداریا قوتابێن قوناغا ئێکێ ل بەشی.ل دەسپێکێ پەیڤا خێرهاتنێ و پەیڤا سەروک بەشێ زانستێن کومبیوتەری دکتور(رزوان محمدصالح) هاتە پێشکێشکرن، و هەروەسا د قوتابیێن قوناغێن دی گول و شرینی پێشکێشی قوتابیێن نوێ هاتینە وەرگرتن ل بەشی کرن و داخازا سەرکەفتێ ژ لایێ سەروک بەش و ماموستا و قوتابیان بو هات\nسمینارەک ل دور ڤایروسێ مێلاکێ ل زانکویا جیهان – دهوک هاتە پێشکێشکرن\nMonday, 14 October 2019 by media\nرێکەفتی ١٣ / ١٠ / ٢٠١٩ قوتابیێن بەشێ شیکاریا نەخوشیان ل زانکویا جیهان – دهوک رابون ب پێشکێشکرنا سمینارەکێ ل هولا پێشمەرگە ل سەر ڤایروسێ مێلاکێ و هەروەسا ئەف پشکنینە هاتە ئەنجام دان ژ لایێ قوتابیێن بەشێ ناڤبری ڤە\nزانکویا جیهان-دهوک و گرنگى دان ب ئاڤاکرن و رەوشەنبیرکرنا زاروکان و سنێلا\nSaturday, 03 August 2019 by media\nبەردەوامى دان ب خزمەتکرنا تەخ و چینێن جودا جودا یێن جڤاکى، ئەڤرۆ رێکەفتى (22/6/2019) زانکویا جیهان-دهوک ل ژێر چاڤدێریا بەرێز (پروفیسورێ هاریکار د.زیرڤان عبدالمحسن) سەرۆکێ زانکویێ خولەکا فێربوونا زمانێ ئنگلیزى بۆ (135) قوتابیان ڤەکر کو دێ ب هەماهەنگى بیت دگەل کارگێریا قوتابخانا قەهرەمان ل حەوشکێ و بۆ ماوێ (37) رۆژان دێ یا بەردەوام بیت، ئەڤ


ناوەندی مافی مرۆڤ بۆ ڕۆژهەڵاتی کوردستان، نامەیەک ئاراستەی بەڕیزان لێبوردنی نێونەتەوەیی و جاوید ڕەحمان دەکات – چاونیوز\nناوەندی مافی مرۆڤ بۆ ڕۆژهەلاتی کوردستان نامەیەکی لەسەر کەیسی زارا محەمەدی ئاراستەی هەر یەک لە بەڕێزان ڕێکخراوی لێبوردنی نێونەتەوەیی و جاوید ڕەحمان دەکات.\nدەقی نامەکە بە کوردی:\nبەڕێز جاوید ڕەحمان ڕاپۆرتێری تایبەتی ڕێکخراوی نەتەوەیەکگرتووەکان بۆ مافی مرۆڤ لە ئێران\nدوای سەپاندنی حوکمی ناڕەوا و قورسی ۱۰ ساڵ زیندان بەسەر زارا محەمەدی ماموستای زمانی کوردی لە شاری سنە لەلایەن دەزگای دادی ئێران، ئێمە لە ناوەندی مافی مرۆڤ بۆ ڕۆژهەڵاتی کوردستان، وێڕای سەد کەس لە پارێزەران و مافناسانی کورد داوا لە ئێوەی بەڕێز دەکەین لەهەمبەر ئەم پرسە هەڵوێستی خێرا و جدی وەربگرن. با کچێک گەنج لەسەر فێرکاری زمانی دایکی(کوردی) بە مناڵان. تەمەنی خۆی لە زیندان نەباتە سەر.\nدەگەڵ ڕێزمان ناوەندی مافی مرۆڤ بۆ کوردستان_ئێران ٢٦ی گەلاوێژی ١٣٩٩ بەرامبەر دەگەڵ ۱۶ی ئووتی ۲۰۲۰\nنامە، جاوید، ڕەحمان، لێبوردنی نێونەتەوەیی، مافی، مرۆڤ، چاونیوز\t2020-08-16\nتاگەکانی بابەتنامە، جاوید، ڕەحمان، لێبوردنی نێونەتەوەیی، مافی، مرۆڤ، چاونیوز


ئایا په‌یامه‌که‌ی ئۆجه‌لان مژدەبەخشی ئاشتی دەبێت؟\n19:22 PM IRAQ\nئیلهام ئه‌حمه‌د بۆ ده‌وڵه‌تی ناوه‌ندیی سووریا: پڕۆسه‌ی سیاسیی چاره‌کردنی قه‌یرانی سووریا ده‌ست پێبکه‌ین\nبه په‌له |◀ شەڕی دژبە کورد ئەولەویاتی یەکەمی تورکیا نیە\nWEDNESDAY, 22 MAY 2019 - 10:15\nبه‌شی ڕاپۆرت/ جیهان- ڕۆژنامه‌ی لۆس ئانجلێس تایمزی ئه‌مریکا له ڕاپۆرتێکدا دەڵێت ده‌رکردنی فه‌رمانی دیداری پارێزه‌ران له‌گه‌ڵ عه‌بدوڵڵا ئۆجه‌لان هێمایێکە بۆ خواستی دووباره‌ی ده‌وڵه‌تی تورکیا بۆ ده‌ست پێکردنه‌وه‌ی پڕۆسه‌ی ئاشتی له‌گه‌ڵ په‌که‌که ئەوەش له ڕێگه‌ی ڕێبه‌ری بەندکراوی ئه‌و گرووپه ناڕازییه‌ی کوردی تورکیاوه.\nبه‌پێی هه‌واڵی کوردپرێس، سه‌ره‌تای ئه‌م مانگه له تورکیا ڕاگه‌یێندرا که پارێزه‌رانی عه‌بدوڵڵا ئۆجه‌لان ڕێبه‌ری زیندانیکراوی په‌که‌که پاش 8 ساڵ توانیویانه دیدار و گفتوگۆ له‌گه‌ڵ ناوبراو بکه‌ن. پارێزه‌رانی ئۆجه‌لان ڕایان‌گه‌یاند که نه‌ک هه‌ر توانیویانه له‌گه‌ڵ ئۆجه‌لان گفتوگۆ بکه‌ن به‌ڵکوو هه‌ڵگری په‌یامێکی ڕێبه‌ری زیندانی‌کراوی په‌که‌که بۆ لایه‌نگران و هێزی کوردی سووریا بوونه که تورکیا ئه‌وان سه‌ر به په‌که‌که ده‌زانێت.\nعه‌بدوڵڵا ئۆجه‌لان ئامۆژگاری به کوردی تورکیا کردووه که کۆتایی به چالاکیی مانگرتن تا مه‌رگ بۆ ئازادکرانی ناوبراو بهێنن و له ئێستادا که کوردی سووریا نزیکه‌ی یه‌ک له‌سه‌ر چواری خاکی سووریای به‌ده‌سته‌وه‌یه و به‌ره‌وڕووی هه‌ڕه‌شه‌ی تورکیا بۆته‌وه به‌وانیش هۆشداری داوه نیگه‌رانییه‌کانی تورکیا له‌به‌رچاو بگرن و له ڕێگای ئاشتیانه‌وه موناقیشه له‌سه‌ر کۆنتڕۆڵ‌کردنی باکووری سووریا چاره‌سه‌ر بکه‌ن.\nزۆربه‌ی شرۆڤه‌کاران به‌شی دووهه‌می په‌یامه‌که‌ی ئۆجه‌لان به نیشانه‌ی مه‌یل و خواستی تورکیا بۆ دانووستان له‌گه‌ڵ کوردی سووریا له ڕێگای ئۆجه‌لانه‌وه شی ده‌که‌نه‌وه.\nڕۆژنامه‌ی لۆس ئانجلێس تایمزی ئه‌مریکا له ڕاپۆرته‌که‌یدا نووسیی: ژماره‌یێک له به‌رپرسانی کوردی سووریا ڕایان‌گه‌یاندووه که له ماوه‌ی چه‌ند هه‌فته‌ی ڕابردوودا له‌گه‌ڵ به‌رپرسانی ئاسایش و هه‌واڵگریی تورکیا کۆ بوونه‌ته‌وه و ئه‌وانیش پاش دیدار له‌گه‌ڵ به‌رپرسانی کوردی سووریا سه‌ردانی ئیمرالییان کردووه و گفتوگۆیان له‌گه‌ڵ ئۆجه‌لان کردووه.\nئه‌م ڕۆژنامه‌یه ده‌نووسێت: ئه‌م دیدارانه له‌گه‌ڵ ئۆجه‌لان له‌سه‌ر پرسی کوردی سووریا و به له‌به‌رچاوگرتنی ئه‌وه‌ی که ناوبراو نفووزێکی زۆری له باکووری سووریا هه‌یه جێگای سه‌رسوڕمان نییه.\nغالب دالای توێژه‌ری کاروباری تورکیا له زانکۆی ئاکسفۆرد پێی وایه هێشتا ئۆجه‌لان پاش تێپه‌ڕبوونی 20 ساڵ له زیندان تاکه‌قیاده‌ی کوردی تورکیا و سووریایه.\nناوبراو به لۆس ئانجلێس تایمزی ڕاگه‌یاندووه که وه‌سف‌کردنی ئۆجه‌لان به‌م مانایه نییه که ڕێکخراوی په‌که‌که به بێ چلۆنایه‌تی په‌یڕه‌وی له ناوبراو ده‌کات؛ ڕێکخراوه کوردییه‌کان به ئاشکرا ناتوانن بڕیاره‌کانی ناوبراو قبووڵ نه‌که‌ن.\nئه‌م کارناسه‌ی کاروباری تورکیا ئاماژه به‌وه ده‌دات که ده‌رکردنی فه‌رمانی ده‌وڵه‌ت بۆ بڵاوکردنه‌وه‌ی ناوه‌رۆکی په‌یامه‌که‌ی ئۆجه‌لان به مانای خواستی ئه‌نقه‌ره‌یه بۆ دانووستان له‌گه‌ڵ ئۆجه‌لان و ده‌شڵێت: هێشتا هیچ بڕیارێک نه‌دراوه به‌ڵام تورکیا و ئۆجه‌لان ده‌ڵێین ده‌مانهه‌وێت ئه‌م ڕێگه‌یه‌ش تاقی بکه‌ینه‌وه ئه‌گه‌ر ئه‌نجامێکی ئه‌رێنی بوو ئه‌وکات به‌دواداچوونی بۆ ده‌که‌ین.\nته‌ییب ته‌مه‌ل نوێنه‌ری حیزبی دیموکراتی گه‌لان له تورکیا که ڕۆژی 8ی مارچ تاکوو ئێستا به‌بۆنه‌ی ناڕه‌زایه‌تی ده‌ربڕین به گۆشه‌گیریی سه‌ر عه‌بدوڵڵا ئۆجه‌لان چالاکیی مانگرتن له خواردنی ده‌ست پێکردووه له‌سه‌ر ئه‌و باوه‌ڕه‌دایه که زیندانی‌کردنی ئۆجه‌لان به مانای په‌کخستنی پرسی کورده و یه‌کێک له ڕێگاکانی چاره‌سه‌رکردنی بابه‌ته‌که گفتوگۆکردن له‌گه‌ڵ که‌سێکه که سه‌رکردایه‌تیی ئه‌م بابه‌ته‌ی له تورکیا کردووه.\nلۆس ئانجلێس تایمز نووسیی: ئه‌زموونی داخوازیی ئۆجه‌لان بۆ گرتنه‌به‌ری ڕێگای ئاشتی له‌جیاتی شه‌ڕی سه‌ربازی پڕۆسه‌ی ئاشتیی نێوان کورد و ده‌وڵه‌تی تورکیای بووژانده‌وه به‌ڵام به بۆنه‌ی ڕووداوه‌کانی سووریا و ده‌ست پێکردنی پێشڕه‌ویی هێزی کوردی سووریا -که ئایدیاکانی ئۆجه‌لان کارتێکه‌رییێکی به‌رفراوانی له‌سه‌ریان هه‌یه- پڕۆسه‌که له‌ناو چوو.\nهه‌ندێک له تورکیا پێیان وایه که ئۆجه‌لان نفووزی خۆی له‌سه‌ر میلیشیا کورده‌کان له سووریا و تورکیا له‌ده‌ست داوه. هه‌لال کاپلان گۆشه‌نووسی ڕۆژنامه‌ی ده‌یلی سه‌باحی تورکیا به لۆس ئانجلێس تایمزی وتووه: که‌م‌بوونه‌وه‌ی نفوزی ئۆجه‌لان له‌سه‌ر کوردی سووریا و تورکیا به بۆنه‌ی ئاوڕنه‌دانه‌وه‌ی په‌که‌که‌یه له ئامۆژگارییه‌کانی ئۆجه‌لان و پێشێل‌کردنی ئاگربڕی 2013ی تورکیا که به‌ستێنه‌که‌ی له‌لایه‌ن ئۆجه‌لانه‌وه فه‌راهه‌م کرا. ناوبراو له‌سه‌ر ئه‌و باوه‌ڕه‌دایه که سیاسه‌توانانی تورکیا پێیان وایه ئۆجه‌لان هێز و ده‌سه‌ڵاتێکی له‌سه‌ر په‌که‌که نه‌ماوه.\nژماره‌یێکی دیکه وه‌ک ئیبراهیم کاراتاش گۆشه‌نووسی ڕۆژنامه‌ی ینی ئاکیت پێی وایه که ئۆجه‌لان خوازیاری ئاشته‌وایی نییه و ئه‌زموون سه‌لماندوویه‌تی که به‌دواداچوونی پڕۆسه‌ی ئاشتی هیچ ئه‌نجامێکی لێنه‌که‌وتۆته‌وه و ئاشکرا نییه که ئه‌م جاره‌ش به‌ره‌وڕووی شکست نه‌بێته‌وه. ئامۆژگاریی ناوبراو ئه‌مه‌یه که ده‌وڵه‌تی تورکیا ئه‌م ئه‌زموونه شکستخواردووه دووپات نه‌کاته‌وه چوونکه به وته‌ی ناوبراو پڕۆسه‌ی ئاشتی هیچ ده‌ستکه‌وتێکی بۆ تورکیا به‌دواوه نییه.


یک اهل‌سنتءِ په فوجے دریابی واکانی فرماندهیءَ منصوب بوتگ\nمروچی : 27 مرداد , 1400\n| ماﮟ: 27 05 1400\nسنی‌آنلاین| شهرام ایرانی، شه ایرانءِ اهل‌سنتانِ نظامی واکان، زی سےشمبیءَ (26 مرداد 1400) گۆں اێرانءِ مزن رهشۆنءِ حکمءَ په فوجے دریابی واکانی فرماندهیءَ منصوب بوت.\nپارلمانءِ اهل‌سنتێں جهگیران شه اے پێشامدءَ باز وشال بوتگ انت. آوان مه نمدی په مزن رهشۆنءَ وتی وشالیءَ درشان کرتگ ۆ لکتگ: امێت وارێں انقلابی‌ئێں سرکار هم چۆ مزن رهشۆنءَ شه اهل‌سنت ۆ دگه راج ۆ مذهبان وسی ۆ لائقێں واکان کار گیت.\n⬅ امیر دریادار شهرام ایرانی، سال 1346ءَ ماں سنندج شهرءَ ودی بوتگ. آیی بوشهر علوم دریاییءِ مزن شهدربرجاهءَ درونتءَ را حلاص کرتگ ۆ وڑوڑێں نظامی ذمهانِ اگده‌دار بوتگ. شهرام ایرانی نون ماں امام خمینی علوم دریایءِ مزن شهدربرجاهءَ استاد اِنت.


◄ ئەنجام: Found 443, page 1 of 45 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 5,228 جار هاتیە دیتن\n👁 ئەڤ بابەتە 15,026 جار هاتیە دیتن\n👁 ئەڤ بابەتە 13,232 جار هاتیە دیتن\n👁 ئەڤ بابەتە 5,550 جار هاتیە دیتن\n👁 ئەڤ بابەتە 13,742 جار هاتیە دیتن\n📊 2704 بەندکراوی داعش لە کوردستان بوونیان هەیە و 602 کەسیش ئازادکراون ئامار و راپرسیا\n📅 دەمێ تومارکرنێ Jun 11 2018 1:51PM\n👁 ئەڤ بابەتە 3,737 جار هاتیە دیتن\nدواڕۆژ، ئاوارە حەمید حکومەتی هەرێمی کوردستان وەڵا [ زێدە... 👁] ✖ ✖ ✖ 0 0 ✔ 91% ✍ هـ.ب. 11-6-2018 13:51:10\n📊 33 ئامیرێن وەزارەتا ئاڤەدانکرنێ و نیشتەجێکرنێ کەڤتن دەستێن داعش ئامار و راپرسیا\n📅 دەمێ تومارکرنێ Aug 24 2017 5:13PM\n👁 ئەڤ بابەتە 5,190 جار هاتیە دیتن\nدەستپێکا هێرشێن چەکدارێن داعش بۆ سەر هەرێما کوردست [ زێدە... 👁] ✖ ✖ ✖ 0 1 ✔ 91% ✍ هـ.ب. 24-8-2017 17:13:36\n👁 ئەڤ بابەتە 16,141 جار هاتیە دیتن\n👁 ئەڤ بابەتە 12,965 جار هاتیە دیتن\n📊 750 خێزانی داعش لە عەین عیسا هەڵاتن ئامار و راپرسیا\n📅 دەمێ تومارکرنێ Oct 14 2019 8:36PM\n👁 ئەڤ بابەتە 2,568 جار هاتیە دیتن\nفڕۆکەکانی تورکیا کەمپی عەین عیسایان بۆردوومان کردو [ زێدە... 👁] ✖ ✖ 0 2 ✔ 99% ✍ ج.ع.ئـ. 14-10-2019 20:36:32\n| دروستکرنا لاپەری 6,646 چرکە!


ئەو کارەکتەرە نوێ یانەی ئێستا یەکێتی بەڕێوە دەبەن، نە لە مام جەلال زیرەکترن نە حزبەکەشیان ئەو قەبارەی جارانی ماوە ، بۆیە حەقە چاوێک بەمێژوودا بخشێننەوە زەرەر ناکەن ، ئەگەر ئەوان دەیانەوێ حیزبەکەیان هەستێننەوە، پێویستە لەو هۆکارانە بکۆڵنەوە کە بۆچی گەیشتوونەتە ئەو رۆژە ؟ نەک بۆ خۆ رزگارکردن لە و بەرپرسیارێتیە کێشەکە لە گەردەنی پارتی بئاڵینن و دەهۆڵی شەڕی ناوخۆ و دوو ئیدارەیی لێ بدەن، ئەوان وادەزانن بەم سیاسەتە سەردەکەون، بە پێچەوانەوە هەر ئەم سیاسەتە لە رابردوودا گەیاندوونیەتە ئەو رۆژە ، ئەمەش بە ئیعترافی خودی مام جەلال کە لە یاداشتەکانیدا باسی هۆکارەکانی دۆڕاندنی یەکێتی لە یەکەم هەڵبژاردنی پەرلەمانی کوردستان کردووە دەڵێت: پارتی سیاسەتێکی نەرم ونیانی لەگەڵ هەموو خەڵک و لایەنەکان پەیڕەوکرد بەتایبەتی جاشەکان ، هەروەها داوای ئاشتی دەکرد لەگەڵ رژێم ، ئێمەش سیاسەتێکی تووندو تیژمان پەیڕەو کرد بۆیە دۆڕاین. سەیرکەن کام سیاسیەت سەرکەوت پارتی گەشەی کردوو یەکێتی پوکایەوە ، چونکە پارتی ئاشتیخوازبوو.\nسەرۆک بارزانی یەکەم سەرۆک بوو دەمانچەکەی قەدی داناو خەڵاتی ئاشتی وەرگرت، لە دەیان دەسکەوتی پارتی خۆش بوو بۆ یەکێتی، بەسەتان جار لە شەڕی ناوخۆ سەرە ڕای ئەو غەدرەی لە پارتی دەکرا، سەرۆک بارزانی هەر نەرمی دەنواند ، لە زۆربەی کۆبوونەوەکان کادیرانی پارتی لەگەڵ جەنابیان لەسەر ئەم سیاستە نەرم و نیانەی لەگەڵ یەکێتی رەخنەی لێ دەگیرا، بەڵام ئەو لە پێناوی سەرخستنی ئەم ئەزموونە گۆێی لێ نەدەگرتن، دواتریش هەر ئەو روانگەی سەرۆک بارزانی دروست بوو، پارتیش بووە حزبی یەکەم و گەورەی هەموو عیراق وکوردستان، دواتریش مام جەلال هاتە سەر ئەم سیاسەتەی سەرۆک بارزانی و سیاسەتی ئاشتیانەی پەیڕەوکرد، پارتی ویەکێتی پێکەوە دەستکەوتی باشیان بۆ کوردستان وەدەست هێنا.\nوەکو دیارە ئەم سەرکردایەتییە نوێیەی یەکێتی گەڕاوەتەوە خاڵی سفر تازە بەتازە هەرزەکارانە دەیانەوێت هەندێک هەرزەی سیاسی دەستخۆشیان لێ بکەن، بۆیە گاهێک دەهۆڵی دوو ئیدارەیی و گاهێکی تر دەهۆڵی شەڕ دەکووتن. لە مەسەلەی پەکەکە دووسێ جار دەسیان سووتاوە جارێکیان هەر پەکەکە لێیدان خەریک بوو سلێمانیش لە دەستتبدەن، بەپەلە شەڕیان وەستاند ، کەچی تەنها بۆ دژایەتی پارتی دەهۆڵ بۆ پەکەکە دەکوتن، ئەگەر ئێوە دەتانەوێ حزبێکی گەورەبن نابێ پاشکۆی هیچ هێزیک بن، ئەو گروپەی ئێستا سەرکردایەتی کۆنی خۆیان بە پاشکۆیەتی پارتی تاوانبار دە کەن، کەچی خۆشیان بوونەتە پاشکۆی پەکەکە و خەڵکی تر، دەزانن سنوری سلێمانی لە تورکیا دوورە بۆیە زۆر ئازان لە میدیا هێرش بکەنە سەر تورکیا و خۆیان بەنەتەوەیی بنوێنن، لەبن سەری خۆشیان کورد دەکوژرێ و لەسێدارە دەدرێ نەک هەر تەقەی سەریان دێت بەڵکوخرابتریش دەکەن.\nتەنها سەرۆک بارزانی بووە تاکو ئێستا پەکەکەی وەک تیرۆریست نەناساندووە، لەگەڵ ناکۆکیەکانیشی لەگەڵ پارتی و ئەو غەدرەی پەکەکە لە پارتی و هەرێم دەیکات، هیچ هێزیک نەیکردووە، چونکە ئەوان بەناوی کوردەوە دەیکەن ، بێننە بەرچاوتان ئەوان لەسەرخاکی هەرێم دەحەوێنەوە و داواش لە حکومەتی هەرێم دەکەن خاکەکەی بەجێ بێڵێ ئەگەرنا لێتان دەدەین، دڵنیام ئەو سیاسەتەی ئێستای ئەو گروپەی ناو یەکێتی کە بە رەوا بێت یان نارەوا دەستیان بەسەر ئەو حزبەدا گرتووەو سەدان کەسایەتی تێکۆشەری دێرین و رۆشنبیری خۆیان فڕێداوەتەوە دەرەوە ، لەسەر ئەو سیاسەتەیان بەردەوام بن ئەوەندی ماویشن نامێنن، نابێ خۆیان بخەڵەتێنن پارتی و سەرکردایەتیەکەی پێکەوە لە خۆڕا نییە ئەوە زیاتر لەسەدەیەکە هەر لەگەشەکردن.


به‌شیر موشیر له به‌غدا خه‌یاتی هه‌بو و ڕۆشنبیر و نوسه‌ر و شاعیر سه‌ردانی دوکانه‌که‌یان ده‌کرد. له‌و ڕێگه‌وه پێیان ده‌گوت مامۆستا به‌شیر موشیر. وته‌یه‌کی به ناوبانگی ئه‌وه بووه که "تۆ بینوسه و من ته‌ئلیفی ده‌که‌م!!"\nمامۆستا عه‌لاءالدین سه‌ججادی ده‌گێڕێته‌وه:\nدوکانه‌که‌ی بڕه‌وی جارانی نه‌بو. هیچ ئیش و کاری نه‌ما، هه‌ر مایه‌وه سه‌ر دوکانه روته‌که‌ی!\nده‌رده‌دڵی ئه‌م بێ ئیشی و کاریه‌ی له لای ساڵح قازی ئه‌کرد. ئه‌ویش به‌ینێک خستبویه سه‌ر ئه‌وه که ئیشێکی باشی بۆ دۆزیوه‌ته‌وه. له ئه‌نجاما هاته سه‌ر ئه‌وه پێی وت:\nهه‌شت که‌ر له‌م که‌ره سپیانه بکڕه، هه‌مو ڕۆژێ له "باب الموعه‌زه‌مه‌وه" تا "باب الشه‌رجی" به چه‌ند کاروان خه‌ڵکی سوار که و هات و چۆیان پێ بکه ، ئه‌مه ده‌رامه‌تێکی باشت ئه‌داتێ.\nوه‌ستا به‌شیر باوه‌ڕی به‌و قسه‌یه کردبو وتی :ئاخر پاره‌م نی‌یه . ساڵح ئه‌فه‌ندی وتی: که‌واته ئیشێکی باشترت بۆ ئه‌دۆزمه‌وه. زۆر به تانو پۆی ئیشه‌که‌دا چو، به ته‌واوی وه‌ستا به‌شیری خسته مه‌راقه‌وه، هه‌ر ئه‌یوت پێم بڵێ.له ئه‌نجاما ساڵح له‌سه‌رخۆ پێی وت:"خه‌یاتی بکه!" به‌شیر توڕه بو وتی:"ڕاست نه‌بیه‌وه بۆ ئیشێ بۆت دۆزیمه‌وه، ئه‌ی ئێستا چی ئه‌که‌م؟!"\nساڵح وتی:"مردوت مرێ، هه‌مو ئیشێک ئه‌که‌ی هه‌ر خه‌یاتی نه‌بێ، کتێب ئه‌نوسی نوسه‌ر نیت، سیاسه‌ت ئه‌که‌ی سیاسی نیت، خوتبه ئه‌ده‌ی خه‌تیب نیت، فه‌لسه‌فه ئه‌نوێنی فه‌یله‌سوف نیت، ئه‌وه ئه‌ڵێم کاروانچێتی بکه، ئه‌ڵێی پاره‌م پێ نی‌یه، تۆ خه‌یاتیت، ئه‌بێ خه‌یاتی خۆت بکه‌ی!!"


هاوپه‌یمانى نێوده‌وڵه‌تى پیرۆزبایی له‌سوپاى عێراق ده‌كات » پێگەی تۆڕی میدیای عێراقی\nهاوپه‌یمانى نێوده‌وڵه‌تى پیرۆزبایی له‌سوپاى عێراق ده‌كات\nهاوپه‌یمانى نێوده‌وڵه‌تى بۆ به‌ره‌نگاربوونه‌وه‌ى تیرۆرستانى داعش له‌عێراق،ئه‌مڕۆ چوارشه‌ممه،به‌بۆنه‌ى یادى سه‌د ساڵه‌ى دامه‌زراندنى سوپاى عێراق پیرۆزباییكرد.\nهاوپه‌یمانى نێوده‌وڵه‌تى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،ڕایگه‌یاند"پیرۆزبایی یادى سه‌د ساڵه‌ى دامه‌زراندنى سوپاى عێراق ده‌كات"،ئاماژه‌یشیدا"سوپاى عێراق له6ى كانوونى دووه‌مى 1921 دامه‌زرا ،وهێشتا له‌ڕێره‌وه‌كانى به‌رده‌وامه وه‌ك هاوبه‌شێكى سه‌ره‌كى له‌جه‌نگه‌كان له‌پێناو شكستپێهێنان به‌داعش".\nپه‌یامنێرى ئاژانسى هه‌واڵى عێراقى(اه‌ع)ڕایگه‌یاند چالاكییه‌كانى نمایشى سه‌ربازى به‌بۆنه‌ى هاتنى یادى 100 ساڵه‌ى دامه‌زراندنى سوپاى عێراق له‌گۆڕه‌پانى بۆنه‌كان له‌ناوه‌ڕاستى به‌غدا ده‌ستیپێكرد.


شاری شێتەکان – كولتور مه‌گه‌زین\nسیروان عه‌بدوڵا محه‌مه‌د – پرۆژه‌ی كانه‌بی بۆ چیرۆكنوسین – سه‌فه‌ر\nئەم شارەی من، ئەوەندە شێتی زۆرە، دەبوایە ناوی شاری شێتەکان بوایە، خەڵکیش هەموو ئەو چیرۆکانە دەزانن کە بوونەتە هۆی شێتبوونی هەریەکە لە شێتە بەڕێزەکانی شارەکەم. هەر کاتێک شێتێک دێتە سەر شەقام، ئەو خەڵکە زاڵمە بە ناتۆرەیەک کە پەیوەندی هەیە بە هۆکاری شێتبوونەکەیەوە، توڕەی دەکەن و پێیڕادەبوێرن، بۆیە زانینی هۆکاری شێتبوونەکان بۆ خەڵکی شارەکەم زۆر گرنگن و زۆرێک هەن کاتێکی باشیان داناوە بۆ بەدواداگەڕان و پشکنین تا هۆکارە سەرەکییەکەی دەدۆزنەوە، بێگومان ئەم بەدواداگەڕانەش بێسوود نییە و بۆتە پیشە و سوودی لێ دەبینن و بەخۆڕایی نایدەنە کەس.\nهەر ئەمە وایکردووە لەوەتەی سەلام گەڕاوەتەوە، خەڵکێکی زۆری بەخۆیەوە سەرقاڵ کردووە و هۆکاری شێتبوونەکەی بۆتە تەلیسم و بە کەس هەڵنایەت.\nسەلامی تاقانە، کە بەهۆی ئەوەی ئەسمەرێكی کەمێک تۆخ بوو، بە سەلامە ڕەش ناسرابوو، نۆبەرە و پاشەبەرەی ماڵ هەر خۆی بوو، گەنجێکی باریکەلەی ڕۆحسووک، زیرەک و شەرمن بوو. دوای ئەو ڕووداوەی کە باوکی هەردوو قاچی تیادا لە دەستدا و ئیفلیج کەوت، لە ماڵەوە، وازی لە خوێندن هێنا و بووە شاگرد دارتاش.\nهەندێک وایبۆدەچوون هۆکاری شێتبوونەکەی بۆ ماوەیی بێت و لە دایکییەوە بۆی گوازرابێتەوە، شەمسەی دایکی کە چەند ساڵێک پێش مردنی بە شمسە شێت ناودەبرا، عەقلی تۆزێک سووک بوو، خۆی لە هەموو دراوسێکانی هەڵدەقورتاند و لە هەموو کاسەیەکیاندا دەبووە ئەسکوێ، بە هۆ و بەبێ هۆ قاقا پێدەکەنی.\nدەستەیەکی تر دەیوت: ئەمە ڕاست نییە، لەوە دەچێت ژیانی غەریبی و خەفەتی مردنی دایک و باوکی شێتی کردبێت. زۆربەی دراوسێکان شەوی ڕەوەکەیان لە بیرە، کە چۆن ئەو داماوە، باوکی لەکۆڵ کردبوو و دەستی دایکی گرتبوو، هەر بە پێ ڕێگای ئەزمەڕی گرتبووه‌بەر.\nسەلام زۆر باوکی خۆشدەویست، زۆر نزیک بوو لێوەی، تاقە گلەییەک کە لە باوکی هەیبووبێت، ئەوە بوو کە بۆچی ناوی ناوە سەلام و ناوی نەناوە غەمبار، هەر ئەمەش بوو لای هاوڕێ خۆشەویستەکانی ببێتە سەلام غەمبار و ڕەشەکەی لێ ببێتەوە.\nئەو شەوە، ڕەشە، دایکی زۆری بەسەردا بۆڵاندبوو، کە بۆچی هەر باوکی دەکاتە کۆڵ و ئەم پیادەیە، ناچار بۆئەوەی دڵی دایکی نەشکێت، باوکی لەلاڕێگەکە دادەنێت و پەیمانی پێدەدات کە هەر زوو بگەڕێتەوە بۆ لای، دایکی دەکاتە کۆڵ و هێندە دوور ناکەوێتەوە، هاوار و قیژە و فیزاغی ئەو خەڵکە دڵی دادەخورپێنن و گوێی کاس و کپ دەکەن، ئەو هاوار و فیزاغە، هاواری گیاندانی باوکی بوو، لەلاڕێگەکە خزابوو، بە شاخەکەدا خلۆر بووبووەوە بۆ ناو دۆڵەکە و نوزەی لێبڕابوو. دایکی دانابوو زۆر بێدەسەڵاتانە بۆ ماوەیەک لەگەڵ دایکیدا باوکەڕۆی کردبوو.\nکە زانیبووی هیچی بۆ ناکرێت، بەو خەمە زۆرەوە دایکی بە کۆڵ گەیاندبووە ئۆردوگایەکی سەر سنوور، باری دەروونی دایکی زیاتر تێکدەچێت و بەرگەی ئەو کۆستە گەورەیە و ئەو ژیانە قورسەی ئۆردوگا ناگرێت و دوای دوو هەفتە مانەوە ئەویش سوێی دەبێتەوە و دەمرێت.\nلەو رۆژە بەدواوە کەس سەلامی نەبینییەوە، تا مانگێک پێش ئێستە، ئەوە مانگێکە خەڵکی ئەم شارە عەوداڵی دۆزینەوەی سەرە داوێکن تا بیانباتە سەر هۆکاری شێت بوونەکەی سەلام.\nحاجی نەجیبی دارتاش، کە ساڵانێک وەستای سەلام بوو، ئاوا لەبارەی سەلامەوە دوا:\n(سەلام یەکێک بوو لە کوڕەکانم، بە زیرەکی و دەستپاکی جێی خۆی لە دڵی من و هەموو دوکاندارەکانی گوزەرەکەدا کردبووه‌وە، چۆن شێت بوو؟ نازانم! بەخوا ناشکرێت لەماڵی خۆت، جێی شێتێک بکەیتەوە.)\nبەمجۆرە بیانوانە، کەس داڵدەی سەلامی نەدا، سەلام بووە شێتێکی جیا لە شێتەکانی شار، سەلام شێتێکی بێلانەیە، سەلام ئێستە شێتی شەو و ڕۆژی شەقامەکانی شارە.\nمەتەڵی هۆی شێتبوونی سەلام هەڵنەهات، زۆر ناتۆرەیان تاقی کردەوە، تووڕە نەبوو، (سەلە شەمە) و (باوک کوژ) و زۆر ناتۆرەی تریش لەسەر وەزن ی ناتۆرەکانی شێتەکانی سەدەی ڕابردوو، ئاخر توڕەکردنی شێتەکان بۆتە بەشێک لە کولتوری ئەم شارە، خەڵکی ئەم شارە ئەگەر ڕۆژێکی بەڕێکرد و شێتێکی توڕە نەکرد، وادەزانێت ڕۆژێک کەمتر ژیاوە، بۆیە هەمیشە لە هەوڵی بەرهەمهێنانی شێتی تازەدان، ئەوە نییە، یەکێک عەبدولکەریم قاسمی خۆش دەوێت، ناتۆرەی عەبدولکەریمی لێدەنێن و توڕەی دەکەن تا ئەقلی لەدەستدەدات، یان کابرا تڕی بۆ ناگیرێت، ناتۆرەی شەکەنەی لێ دەنێن.\nمەتەڵی هۆی شێتبوونی سەلام هەڵنەهات، تا ئەو ڕۆژەی ڕێبواری هاوڕێی لە هۆڵەندە گەڕایەوە، من لەزاری ڕێبوارەوە ڕاستیەکەم بیست:\nسەلام کە گەیشتە فڕۆکەخانەی ئەمسته‌ردام، ئاشتی خان، یەکێک بوو لە ئەندامانی ئەو تیمەی پێشوازی پەنابەرە تازەکانی دەکرد، هەر ئاشتی خانیش فۆرمەکانی بۆ پڕکردبووه‌وە و تەرجەمەی چاوپێکەوتنەکەشی بۆ کردبوو، بۆیە سەلام شەرمی لێ شکابوو، داوای یارمەتی لێکردبوو: ئاشتی خان من وەک کوێر وام، زمان نازانم، بێ ئەزمونم، وە کەسێکیشم نییە لەم وڵاتە یارمەتیم بدات.\nئەم داوای یارمەتییە، دەرگای پەیوەندی نێوانیانی کردەوە، هەموو ڕۆژێک یەکتریان دەبینی و کاتێکی باشیان پێکەوە دەبردە سەر، تا وایلێهات پەیوەندیەکەیان بووە خۆشەویستیەکی پاک و پتەو. ئەو جووتە هێندە یەکتریان خۆش دەویست، بوونە جێی سەرنج و سەرسامی خەڵک، لەم سەردەمەدا زۆر سەیرە دوو کەس هێندە یەکتریان خۆشبوێت. ئاشتی خان ژنێکی جوانی باڵا بەرز بوو، لەگەڵ ماڵی باوکی دەژیا، مێردەکەی لێی جیابووبووه‌وە و له‌گەڵ ژنێکی ئەسیوبی، کە دە ساڵ لە خۆی گەورە تر بوو، دەژیا. سەلام و ئاشتی لەسەر هاوسەرگیری ڕێکكەوتن و ماڵی ئاشتی بە خۆشحالیەوە داواکەی سەلامیان قبوڵ کرد و شەوی سەری ساڵ دیاری کرا بۆ ئاهەنگی هاوسەرگیری.\nڕۆژی بیست و پێنجی دوانزە، سەلام تەلەفونی بۆ کردم، کە چوومە لای زۆر غەمگین بوو، وتم: چییە غەمبار بۆ وا غەمگینیت؟\nوتی: سەفەر دەکات و ئاهەنگەکەمان بۆ نەورۆز دوا دەخرێت.\nوتم: بۆ کوێ؟\nوتی: لەگەڵ تیمێک دەچنە کۆبانێ بۆ ئەوەی لە نزیکەوە بزانن، خەڵکی کۆبانێ پێویستیان بە چ جۆرە یارمەتییەک هەیە.\nوتم: کارێکی چاکە.\nوتی: دەزانم، بەڵام من دڵم شتێکی تر دەڵێت، غایلەی تر، بە دڵمدا دێت، بەدەست خۆم نییە و زۆرم خۆش دەوێت و بەبێ ئەو من مردووم.\nهەر واش کەوتەوە، غایلەکەی دڵی ڕاست دەرچوو، خۆکوژێک خۆی بە تیمەکەی ئەواندا تەقاندبۆوە و ئاشتی خان دەستبەجێ گیانی لەدەستدابوو، سەلام بە بیستنی مەرگی خۆشەویستەکەی، لەهۆش خۆی دەچێت، بەشێتی هۆشی دێتەوە، هەوڵی زۆریان لەگەڵدابوو، بەڵام بێسوود بوو.\nتکام لە هاوڕێکەی کرد کە ئەم چیرۆکە هەر لای خۆی بهێڵێتەوە، تا خەڵکی شار، به ناتۆرەی (سەلە ئاشتی) یان (سەلە کۆبانێ) ئازاری ئەو عاشقە شێتە نه‌ده‌ن.


پیرانشار/ بۆسە و ڕاوەدوونانی کۆڵبەران لە لایەن هێزە ئەمنییەکانەوە - كۆمه‌ڵه‌ی مافی مرۆڤی کوردستان\nشەوی ۲۰ی پوشپەڕ ۱۳۹۷ ی هەتاوی لە بەرزاییەکانی دەوروبەری “قەمترە” سەربە پیرانشار لە ڕۆژهەڵاتی کوردستان هێزەچەکدارەکانی کۆماری ئیسلامی بۆسەیان بۆ کاسبکاران و کۆڵبەران نابویەوە و لەو ڕاوە دوونانە و تەقەلێکردنەدا کۆڵبەرێک بەردەبێتەوە و توشی کوتان و برینی جەستەیی بوەتەوە .\nهێزەکانی کۆماری ئیسلامی هاوکات لە گەڵ ڕاوەدوونانی کۆڵبەراندا دەست بە سەر هەندێ لە بار و کۆڵی کۆڵبەراندا دەگرن و ڕاگەیەندراوە ئەو کۆڵبەرش ناوی “وەیس ئەحمەدزادە ” و خەڵکی گەورەدێی مەنگوڕی پیرانشار و لاق ئەژنۆکانی بریندار بوە .\n← دەستبەسەر کرانی ۸ هاووڵاتی باکوری کوردستان لەلایەن سپای پاسدارانی ئێرانەوە\nکۆماری ئیسلامی ئێران هۆکاری مردنی گیان بەختکراوانی ســـنەیە →


هەڵەبجە، پاش 34 ساڵ لەکارەساتی کیمیاباران.\nسی وچوار ساڵ، بەسەر کارەساتی کیمیابارانکردنی هەڵەبجەدا تێدەپەڕێت، هێشتا برینەکان ساڕێژ نەبوون، ساڵ لە دوای ساڵ، قوڵتردەکرێن.\nتاکە ئومێدو هیوامان، بەپارێزگاربوونی هەڵەبجە بوو، بەڵام وادەردەکەوێت ئەم ناونیشانە تەنها بەناو بێت، چونکە ناوەڕۆک گرنگترە.وەک کورد ئەڵێ، ناوی گەورەو شاری وێران!\nدوای 8 ساڵ بەسەر بەپارێزگابوونی ئەم قەزا دێرینەی عێراق، هێشتا دەیان وسەدان کێشەو دیاردە، بەرۆکی دانیشتوانی ئەم شارەو سنورەئیدارییەکەی گرتووە.\nدەتوانین، بەچەند خاڵێک تیشک بخەینە سەر هەندێ لەو کەموکورتیانە:-\nئەنجومەنی پارێزگا پێکنەهاتووە، پارێزگارێک ودوو جێگری هەیە!\n* هەڵنەبژاردنی ئەنجومەنی پارێزگا، نەبوونی بودجەی تایبەت بەپارێزگا، گەورەترین بەربەستە لەبەردەم بەرەوپێشچوونی کارگێڕی و ئابوری سنوری پارێزگاکەدا، نەلەبودجەی هەرێم و نە لەبودجەی فیدراڵی و تەنانەت لەبودجەی پەرەپێدانی پارێزگاکاندا، هەڵەبجە وەک پارێزگایەکی سەربەخۆ مامەڵەی لەگەڵ ناکرێت.\n* پێکهاتەی کارگێری پارێزگاکە، تەنها پێکهاتووە لەقەزای ناوەند وچوار ناحیە(خورماڵ، سیروان، بیارە، بەمۆ) شارۆچکەی بەمۆ بە ڕێگای راستەوخۆ نەبەستراوەتەوە بەهەڵەبجەوە، بۆ گەشتن بەبەمۆو گوندەکانی دەبێت بچینە سنوری پارێزگای سلێمانی و ماوەیەکی زۆری دەوێت، تا بگەینە ناوەندی ناحیەکە.\nهەروەها پێویستە ناحیەی خورماڵ بکرێتە قەزا، چونکە نابێت پارێزگا قەزای نەبێت، ئەمە جگەلەوەی خورماڵ، یەکێکە لەناحیە هەرە دێرینەکانی هەرێم و عێراق.\n* لاوازی پڕۆژەی وەبەرهێنان لەسنورەکەدا، جگەلە چەند پڕۆژەیەک، کەژمارەیان لەپەنجەکانی دەست تێپەڕ ناکەن، پرۆژەی وەبەرهێنانی ستراتیژی کەببێتەهۆی ڕەخساندنی هەلی کارو خستنەڕووی بەرهەمی گرنگ، لەسنورەکەدا نییە. پێویستە حکومەت و لایەنەپەیوەندیدارەکان، هانی وەبەرهێنانەران بدەن، بەئاسانکاری کارگێری و لێخۆشبوون لەباج وڕسومات و پێدانی زەوی شیاو، بەکورتی دەبێت تایبەتمەندی بدرێت بەپارێزگای هەڵەبجە.\n* کەمی میلاکی فەرمانبەرانی دامودەزگاحکومییەکانی پارێزگاکە، یەکێکی ترە لەبەربەست وکەموکوڕییەکان، بەڕێوەبەرایەتی گشتی هەیە، تەنها بەڕێوەبەرو یەک یان دوو فەمانبەری هەیە، کەزۆربەیان ڕاسپێراو و کاتین، فەرمانگەی ژینگەو وەبەرهێنان و نەخشەکێشان و بەڕێوەبەرایەتی باجی خانوبەری میری ودەرامەت، هتد.\n* بەشێکی زۆری فەرمانگەحکومییەکان، کرێنیشینن، سەرەڕای خراپی و نەگونجانی بینای فەرمانگەکان، ساڵانە بەدەیان ملیۆن دینار لەسەر حکومەت دەکەوێت، وەک فەرمانگەی مافی مرۆڤ و ژینگە و وەبەرهێنان، هتد.\n* زۆربەی بەرپرس وبەڕێوەبەرەگشتییەکانی پارێزگاکە ماڵیان لەسلێمانییە ڕۆژانە هاتووچۆ دەکەن، ئەمەش کاریگەری نەرێنی هەیە لەڕووی کارگێری وبەڕێوەبردنی دامودەزگاکانی سنورەکە و ناڕەزایی خەڵک لێکەوتوەتەوە.\n* پشتگوێخستنی تەواوکردنی کارەفەرمیەکانی بەپارێزگاکردنی هەڵەبجە، لەلایەن حکومەتی هەرێم و بێ باکی دەسەڵاتدارانی بەغداش، بەداخەوە هێشتا وەک پارێزگایەکی سەربەخۆ مامەڵەی لەگەڵ ناکرێت.\n* ناشارەزایی و ناپسپۆڕی بەشێکی زۆری بەرپرس و بەڕێوەبەرەگشتییەکانی دامودەزگاکانی حکومی پارێزگاکە، نەبوونی پلان و ڕوئیایەکی پێشکەوتنخواز، لەزۆرێک لەفەرمانگەکاندا.\n* لاوازی کەرتی تایبەت لەسنورەکە، کەبێ گومان بەهۆی چەندین هۆکاری سیاسی و ئابوری و کارگێری و هەندێجار کۆمەڵایەتی، چالاکی کەرتی تایبەت سنوردارە ونەبووەتە سەرچاوەیەکی باش بۆ دەرفەتی کار و دەستکەوتنی داهات.\n* ژێرخانی ئابوری پارێزگا، کەموکوڕی زۆری پێوەدیارە و لەزۆربەی گەڕەک و کۆڵانەکانی ناوشار، پاشماوەی کارەساتەکەو پشتگوێ خستنی پێوەدیارە، ڕێگاوبانەکانی بەستنەوەی پارێزگاکە، بەدەرەوەی سنورەکە تەنها یەک ڕێگایە، بەداخەوە سەرەڕای فەرمانی جێ بەجێکردنی پڕۆژەی پردی تووەقووت، هێشتا نەچووەتە بواری جێ بەجێکردنەوە.\nهەڵەبجە، بۆئەوەی پێشبکەوێت و لەم چەقبەستووییە دەربازی ببێت، پێویستە پەرە بەبەرەوپێش بردنی کەرتەکانی کشتوکاڵ وگەشتوگوزارو بازرگانی وچەند کارێکی تر بدرێت.\nلەڕووی کشتوكاڵەوە، زەوی شارەزوور، لەباشترین و بەپیترین زەوییەکشتوكاڵییەکانی ناوچەکەو بگرە جیهانیش ئەژمار دەکرێت، بەڵام بەداخەوە نەتوانراوە کەڵکی تەواو وبەگەڕخستنی گشتگیر بۆ ئەم زەویانە بکرێت. لەلایەکی ترەوە ناوبانگی هەناری سنورەکە، خۆشبەختانە، سنوری هەرێمی بڕیوەو لەبازارەکانی ئەوروپاو دوبەی خواستی بۆ پەیدابووە.\nلەڕووی کەرتی گەشتوگوزارەوە، یەکێک لەو نیعماتانەی کەخوای گەورە بەخشیوەیەتی بەم سنورە، بوونی دەیان شوێن و جێگای دڵڕفێنی گەشتیاری هەرچوار وەرزەکەیە، لەنمونەی هاوینەهەواری زەڵم و ئاوێسەر، ساڵانە دەیان هەزار گەشتیاری ناوخۆ وعێراق و تەنانەت بیانیش ڕووی تێ دەکەن، بەڵام ئەم کەرتەش پشتگوێ خراوە و گرنگی تایبەتی پێ نەدراوە، بەداخەوە شێوازی گەشتیاری لەسنورەکە، بەشێوەی خۆرسکەو میوانخانەی شیاو لەسنورەکەدا نیە. پێویستە کۆلێژ یان پەیمانگای گەشتوگوزاری لەهەڵەبجەدا هەبێت.\nئەمە جگەلەوەی، سنورەکە دەوڵەمەندە بەبوونی چەندین شوێنی گەشتیاری ئاینی ئیسلام لەهەڵەبجە وهەورامان و ئاینی یارسانەکان لەهاوار.\nلەڕووی بازرگانییەوە، لەسنوری هەڵەبجە، دوو مەرزی لاوەکی بەناوەکانی مەرزی شۆشمێ لەهەورامان و مەرزی پشتە لەناحیەی بەمۆ، کەبەداخەوە مەرزی پشتە، هیچ سوودێکی دارایی بۆ خەڵک و پارێزگای هەڵەبجە نی یە.\nهەربۆیە، گرنگە لەساڵیادی ئەم کارەساتەگەورەدا، بەپرۆژەو خزمەتگوزاری ئابوری وکۆمەڵایەتی ئاوڕی جدی بدرێتەوە، بۆئەوەی هەڵەبجە بکەوێتە سەرپێ ی خۆی و چیتر باس لەنەهامەتی و دەردی سەرییەکانی دانیشتوانەکەی نەکرێتەوە.\nهەروەها ئەم پڕۆژانە بۆ هەڵەبجە گرنگن، تا لە بنبەستی وچەقبەستویی دەرباز ببێت:\n- دروستکردنی بەنداوی تووەقوت.\n- پردی تەنگی سەید محمد، لەناوچەی نەوڕۆڵی و بەستنەوەی هەڵەبجە بەسنوری دەربەندیخان و گەرمەسێر.\n- دروستکردنی جادەی نێوان میرەدێ- هەڵەبجە_پردی تووەقووت.\n- دروستکردنی جادەی سازان، ٢١کم و بیناو و دامەزراوەکانی مەرزەکە، بۆ ئەوەی لایەنی ئێرانی بخرێتە بەردەم ئەمری واقیع.\n- هاندانی پڕۆژەکانی وەبەرهێنانی بواری گەشتیاری و کشتوکاڵی و پیشەسازی بە ئاسانکاری زۆرەوە.\n- دروستکردنی جادەیەکی گەشتیاری لە هەڵەبجەوە بۆ تەوێڵە بە شاخی شنروێ دا گوزەر بکات.\n- دروستکردنی جادەیەک بەدرێژایی زنجیرە بەرزاییەکانی چیای شنروێ و باڵامبۆ، لەگوندی عەنەبەوە تا گوندی هانەسوورە.\n- دروستکردنی جادەی بازنەیی بەدەوری هەڵەبجەدا.\n- تەواوکردنی پڕۆژە تەواونەکراوەکان، کەبەدەیان پڕۆژە ئەخەمڵێرێن، بەهۆی قەیرانی دارایی وبێ پشتیوانی سیاسی، پشتگوێ خراون.\n_ دروستکردنی چەند هۆڵێکی گەورەو شیاو بۆ ڕۆشنبیران و چالاکی هونەری ووەزرشییەکانی هونەرمەندان ووەرزشکارانی سنورەکە.\n- فشار بۆ سەرحکومەتی بەغداو هەولێر، بۆ قەرەبووکردنەوەی زیانلێکەووتوانی شارەکەو سەرجەم سنووری پارێزگاکەو ناوچە زیانلێکەوتوەکانی تری کوردستان.\nبەئومێدین لەساڵی داهاتوو، بەشێک لەم کەموکوڕیانە تەواوکرابن، ئاهێک بەدڵی کەسوکاری شەهیدان و بەرکەوتووانی چەکی کیمیاوی و دانیشتوانی هەڵەبجەدا بێتەوە، چیتر برینەکانیان بەووتارو ڕێوڕەسم و بەیاننامە، نوێ نەکرێنەوە.


ئاگادارییەک بۆ دانیشتوانی شاری سلێمانی\nبڕیار بوو ڕۆژی 30ی ئەم مانگە کۆمەڵەی کەلەپوور و فۆلکلۆری کورد یادی ڕۆژی سلێمانی بکاتەوەو لە ئامادەکاریدابوو،سەرۆکی کۆمەلەکەش ڕایدەگەیەنێت،بەهۆی چەند هۆکارێکەوە ناتوانین ئەو یادە بکەینەوەو بۆ ساڵیکی تر دواخرا.\nلەو بارەیەوە محەمەد مەردان سەرۆکی کۆمەڵەی کەلەپوور و فۆلکلۆری کورد بە ئاڕاستەی ڕاگەیاند: ئێمە وەک ئەندامانی لیژنەی سەرپەرشتی هەفتەی ساڵانەی شاری (سلێمانی )\nلە بارەگای کۆمەڵەی کەلەپوور و فۆلکلۆری کورد کۆبووینەوە،پاش گفتووگۆ و\nقسەکردن سەبارەت بە چۆنێتی بەجێهێنانی چالاکییەکانی ئەم هەفتەیە ،بەرەچاوکردنی هەل ومەرجی سەخت وئاڵۆزی سیاسی و ئابووری هەرێمی کوردستان ،گەیشتینە ئەو بڕیارەی کە ئەمساڵ ئەم رێورەسمانەی هەفتەی سلێمانی جێ بەجێ نەکرێن .\nوتیشی: هیچ بودجەیەک بۆ هەڵسووراندنی کارێکی وا لەم تەنگانە دارایییەدا دابین ناکرێ و\nناشتوانرێت بەرنامەکانی هەفتەیەکی لەم شێوەیە وەکو پێویست وبەبێ کەموکوری بەجێ بهێنرێ، بۆیە رایدەگەیێنین تائەم هەلومەرجە بەبارێکی گونجاودا دەکەوێ ،ئێمەچالاکییەکانمان رادەگرین ، هیوامانە ئەم قۆناغە بەسەرکەوتوویی\nتێپەرێنین و لەداهاتویەکی نزیکدا بتوانین هەفتەی سلێمانی بەوێنەیەکی بەرزو رازاوە پێشکەش بکەین\n4044 جار خوێندراوه‌ته‌وه\n4/20/2017 3:26:57 PM


وتەبێژی خێڵە عەرەبەکان: لەگرتووخانە شاراوەکانی پەکەکە پێشلکاری بەربڵاوی مافی مرۆڤ روو دەدات - دیدبان حقوق بشر کردستان ایران\nپێشلکاری مافی مرۆڤ لەلایەن پەکەکەوە لەناوچە جێ ناکۆکەکانی هەریمی کوردستان و دەوڵەتی ناوەندی ئێراق درێژەی هەیە. وتەبێژی خێڵە عەرەبەکان لەناوچە جێ ناکۆکەکان دەڵێت: دوامان لەرێکخراوە نێوەدەوڵەتییەکان کردووە تا گوشار بۆ پەکەکە بێنن تا پەکەکە ئەو ناوچە عەرەب نشینانە چۆڵ بکات.\nمەزاهیم حیمەت وتەبێژی خێڵە عەرەبەکانی ناوچي جێ ناکۆکەکان لەدیمانەیەکدا رایگەیاند: گرووپە چەکدارەکان بەتایبەت پەکەکە لەناوچە جێ ناکۆکەەکان لەوانە مەخموور و شنگال و کەرکووک و خۆرماتوو و خانقەین بوونیان هەیە و دەستێوەردان دەکەن لەتێکدانی سەقامگیری و ئاسایشی لەدژی خێڵەکان. پەکەکە سنووری خێڵی دەستنیشان دەکات. ئێمە لەئەمریکا و رێکخراوە نەتەوەیەکان داوا دەکەین تا پەکەکە لەو ناوچي جێ ناکۆکانە دەربکەن.\nحیمەت لەدرێژەدا وتی: پەکەکە بەتایبەت لەشنگال گرتووخانەی شاراوەی هەیە و ژمارەیەی گیراوانی زۆرن. ئەم گرووپە خەڵک بە شێوازی ناسایی دەسگیر دەکات کە زۆربەیان لەناوچەی سنووری شنگال و ئیزدیەکاندان. پێشلکاری مافی مرۆڤ لەلایەن پەکەکەوە بۆتە کردەوەیەکی ئاسایی و بۆ خەڵکی ناوچەکەش بۆتە کێشەیەکی گەورە.\nبرچسب هاپ ک کزندانشنگالعشایر عربمخفی


کابینەی تازەی حکومەتی هەرێمی کوردستان\nلە پشت سیاسەتی بەزۆر ناردنەوەی پەنابەرانەوە راوەستاوە.\nچەند هەفتە لەمەوبەر دادگاکانی ئەڵمانیا لەسەر ناردنەوەی زۆرەملی کەیسی (ها،م) پەنابەرێکی خەڵکی کوردستان ئاشکرایان کرد کە ''لایەنی بەرپرسی حکومەتی هەرێمی کوردستانی عیراق ڕازی بوون بە قبوڵ کردنی دیپۆرت کردنەوەی پەنابەران''. هەروەها دادگای بەریتانیش ئەگەر چی بەدوای ئەو هەوڵ و بەڵگانەی لەلایەن فیدراسیۆن و چەند کەسایەتی و پاریزەرێکەوە دیپۆرتی پەنابەران لە بەریتانیاوە ڕاگیرابوو، بەڵام بەداخەوە لە کۆتای مانگی ١١ی پارەوە جارێکی تر داگا چاویخشانەوە بەو مەسەلەیەدا و ڕێگەی دا بە ناردنەوەی بەزۆری پەنابەران بۆ عێراق و کوردستان. ئەمانەش بە دوای هەوڵ و ئامادەییەکدا دێت کە هەردوو حکومەتی عێراق و هەرێمی کوردستان لە خۆیان نیشانداوە بۆ وەرگرتنەوەی پەنابەران.\nئێمە هەمیشە وتومانە به بێ هاوکاری و ئاگاداری حکومەتی هەرێمی کوردستان ناتوانرێت هیچ پەنابەرێک لە وڵاتە ئەوروپیەکانەوە بنێردرێنه‌وه بۆ کوردستان یان له ڕێگای تورکیا وئه‌رده‌نه‌وه دیپۆرت بکرێنه‌وه. ئەوا ئێستا بەڵگەگەکان دووباره ئه‌م سیاسه‌ته‌ی ده‌سه‌ڵاتدارانی کوردستان له دژی په‌نابه‌ران خۆی ئاشکرا کرده‌وه.\nگەرچی بە هەوڵی به‌رده‌وامی فیدراسیۆنی سەراسەری پەنابەرانی عێڕاقی بەهەڵویست گرتن و ڕاوەستانەوەیەکی لێبڕاوانە و پشتیوانی بێ دریغی مرۆڤدۆستان و ئازادی خوازان وڕۆژنامەنوسان ولایەنە سیاسەیەکانی داکۆکیکار لە مافە ڕەواکانی پەنابەران، ماوەی زیاتر لە دوو ساڵە حکومەتی هەریمی کوردستان ناچارکراوە بە وەرنەگرتنەوەی پەنابەرانی بە زۆر نێراوە لە لایەن حکومەتە ڕاست و کۆنسێرڤەتیڤەکانی ئەوروپا لە فرۆکە خانەکانی هەوڵێر و سلیمانی، کەچی وا جارێکی دیکە کابینەی تازەی حکومەتی هەرێمی کوردستان کەوتونەتە پیلانگێران بە ژیان وئایندەی هاوڵاتیانی کورد زمان، ئەوانەی ساڵانێکی زۆرە ژیانیان لە ولاتە ئەوروپیەکان دامەزراندوە ومنالانیان تێکەڵ بەو کۆمەڵگایانە ببوە چاویان بڕیوەتە ئاسۆیەک تا لە بەڵای دیپۆرتکردنەوە ڕزگاریان بێت، بەڵام ئەوە حکومەتی هەرێمی کوردستانە دەیانکاتە قوربانی بەرژەوەندی وپەیوەندیە دیبلوماسی و سیاسیەکانی خۆیەوە.\nقسەکەرانی ئەم حکومەتە بۆ بەلاڕێدابردنی ڕاستیەکان هەر کاتێک کەوتبێتە ژیر گوشارەوە بە ناچار خۆیان وانیشانداوە کە ئەوان لەگەڵ بەزۆرناردنەوەی پەنابەران نێن وپاکانە وخۆیان لە بەرەی مافەکانی پەنابەراندا نیشانداوە. لەولاشەوە ڕێگایان داوە بە حکومەتی عێراقی کە بە بەردەوامی هاوڵاتیانی هەرێمی کوردستان بە شەقکاری وئیهانەت و سوکایەتی لە فرۆکەخانەی بە غدا پیشوازی لێبکات چاویان دابخەن لە ئاست ئەو کردوە ناشارستانیانەی حکومەتەکەی مالکی کە بە درێژای چەند ساڵی ڕابردوو بەرامبەر پەنابەران پەیرەوەی لێبکات و زیاتر لەمانەش خواست و داوا بەرهەقەکانی پەنابەرە دیپۆرتکراوەکانی قوربانی ئەو سات وسەوداو بازرگانیە بە ژیانی مرۆڤەکانەوە بە فەرامۆش بسپێرێت.\nلەگەڵ ئەوەی بەڵگەکانی ئەو ڕاستیانەی سەرەوە بە بەردەوامی لەلایەن فیدراسیۆنەکەمان لە دەزگاکانی ڕاگەیاندن ومیدیاکانی خۆشیانەوە، بە ڕێگای خۆپیشاندانەکانی دیپۆرتکراوەکانی گەرمیان وسلێمانی وچەمچەمال و لەدەرەوەی وڵاتیش ئەوڕاستیانە خراوەتە ڕوو کە کێن ئەوانەی لەپشت تێکدانی ژیانی پەنابەرانەوە ڕاوەستاون و ئەمرۆش بۆ قەرە بۆکردنەوەو داخوازی و داوکاریەکانیان هیچ وەڵامێکیان نییە.\nئەم سیاسه‌ت و هەنگاوانەی حکومەتی هەرێمی کوردستان که ناردنه‌وه‌ی په‌نابه‌رانی گرتووه به‌ده‌سته‌وه، نه‌ک هه‌ر نیشانەی ئەوەیە که ئه‌م حکومه‌ته ئاماده‌یه بۆ بردنه پێشەوه‌ی بەرژەوەندیەکانی خۆی ژیانی هاولاتیانی ئاواره‌ی هه‌نده‌ران بکاته کارتێکی سیاسی وبازرگانی، بگره به‌شێکه له‌و گه‌نده‌ڵکاریو بێده‌ربه‌ستیه‌ی که ڕۆژانه به‌رامبه‌ر به‌ژیان و گوزه‌ران ومافه‌کانی خه‌ڵکی کوردستانه‌وه گرتویه‌تیه به‌ر. هاوکاری وده‌ستگرتنی ده‌وڵه‌تانی ڕاستڕه‌وی ئه‌وروپایی له‌ناردنه‌وه‌ی په‌نابه‌راندا، به‌شێکی ته‌واکه‌ره له‌په‌ره‌دان به بێکاری لاوان وسپاردنی موچه وخزمه‌تگوزاری وبیمه‌کان به‌بازاڕی سه‌رمایه‌داران وخاوه‌ن کۆپانیا کان، به‌شێکه له‌هه‌وڵی سەرکوتو وزیندانی و هەرەشەی گرتن وداگایی کردنی چالاکوانو خه‌ڵکی ناڕازی. نمونه‌یه‌که له‌جۆری ئه‌و په‌لاماردانه‌ی بۆسه‌ر لاوان وکه‌مئه‌ندامان وڕۆژنامه‌نوسان و خه‌ڵکی ئازادیخواز به‌ڕێ خستووه.\nبۆیە کاتی ئەوەیە پەنابەران و کەسوکاریان لە کوردستان، به‌تایبه‌تی پەنابەرە دیپۆرتکراوەکان له‌پاڵ خه‌ڵکی ناڕازی کوردستاندا، ڕابوه‌ستن و بەرامبەر بەم سیاستەی حکومه‌تی هه‌ریم له‌هاوکاریکردنیدا بۆ ناردنه‌وه‌ی ڕۆڵه‌کانیان بێنه مه‌یدانه‌وه و دەنگی ناڕەزایەتی بەرز بکەنەوە، تا ده‌سه‌ڵاتداران ناچارکەن بە دەست هه‌ڵگرتن لەم سیاسەتە دژەمرۆییە، تەواوی ئەو ڕێکەوتن و هاوکاریانە ڕابگرێت کە بە ژیان و ئایندەی پەنابەرانەوە ئیمزایان کردوە، هیچ پەنابەرێکی بە زۆر نێراوە وەرنەگرنەوەو خواستی پەنابەرە دیپۆرتکراوەکان جێبەجێبکەن.\n* سکرتێری فیدارسیۆنی سەراسەری پەنابەرانی عێراقی.


مەراسيمى كۆتايى هاتنى خولەكانى سەنتەرى خزمەتگوزاريەكانى دەروونى و ڕاهێنانى كۆمەڵايەتى MHPSS - Faculty of Education\nمەراسيمى كۆتايى هاتنى خولەكانى سەنتەرى خزمەتگوزاريەكانى دەروونى و ڕاهێنانى كۆمەڵايەتى MHPSS\nposted 27 Sep 2018, 15:02 by Muhammed Seyidgul Barzinji\nمەراسيمى كۆتايى هاتنى خولەكانى سەنتەرى خزمەتگوزاريەكانى دەروونى و ڕاهێنانى كۆمەڵايەتى MHPSS كە لەلايەن زانكۆى كۆيە و ڕێكخراوى سيد بەڕێوەدەبرا.\nئەم مەراسيمە بەڕێوەچوو بە ئامادەبوونى بەڕێزان سەرۆكى زانكۆى كۆيە، ياريدەدەرى سەرۆكى زانكۆ بۆ كاروبارى زانستى و خوێندنى باڵا، كونسوڵى ئەمريكا لە هەولێر، سەرۆكى ڕێكخراوى سيد و سەرجەم ئامادەبوانى گروپى سێهەم و چوارەم و پێنجەم.\nهەر لە مەراسيمەكەدا بەڕێز سەرۆكى زانكۆى كۆيە پ.د. ولى محمود حمد گوتارێكى پێشكەش كرد ئەمە دەقەكەيەتى:\nبەڕێز شێرى خان (Sherri Kraham Talabani) سەرۆكى رێكخراوى سييد\nبەڕێز كونسوڵى ئەمريكا لە هەولێر\nبەڕێز كونسوڵى گشتى بەريتانيا لە هەولێر\nبەڕێزان ميوانانى مەراسيم\nدەرچووانى خولى چارەسەرى دەروونى\nخۆشحاڵم ئەمڕۆ لێرە هەموومان بەيەكەوە شاهيدى بەرهەمى كارە هاوبەشەكانى زانكۆى كۆيە و رێكخراوى سييد دەبين. زانكۆى كۆيە و رێكخراوى سييد لە ماوەى (١٨) مانگى رابردوو كە بەيەكەوە كارمان كردووە بەرهەمى يەكجار گەورەمان بە كۆمەڵگاى بريندارى كوردستان و عێراق بەخشيووە.\n((سەنتەرى دەروون ساغى بۆ پاڵپشتى كۆمەڵايەتى و دەروونى)) (Psychosocial Support Services (PSS) Training Program) كە بە هاوبەشى لەلايەن هەردوو لامانەوە بەڕێوە دەبرێت وە تەواوى پاڵپشتى يە دارايى يەكانى لەلايەن وەزارەتى دەرەوەى وڵاتە يەكگرتووەكانى ئەمريكاوە دابين كراوە، هيوايەكى بەژيانى ئەو كەسانە بەخشيوەتەوە كە دڵ ڕەق و دڵ ڕەشەكان ژيانيان لا تاريك كردبوون.\nهيوادارين دەرچووانى ئەم خولەش كە بەسەركەوتوويى بەرنامە و پڕۆگرامەكانى خولەكەيان لە پارێزگاى دهۆك بڕيوە، بتوانن لەناو كۆمەڵگاى كوردستان و كەمپەكانى ئاوارەكان خزمەتى ئەو كەسانە بكەن كە بەفعلى و بەڕاستى تووشى (Truma) بوون.\nڕووى دەمم دەكەمە بەرپرسانى حكومەتى هەرێم و دەزگا پەيوەندى دارەكان كە ئاوڕى جدى لەو بابەتە بدەنەوە و پاڵپشتى مان بكەن چونكە زانكۆى كۆيە تاكە زانكۆى (عێراق) و هەرێمى (كوردستانە) كە بەشى (Clinical Psychology) هەيە و پێويستمان بە هاوكارى و پشتوانى هەيە لە هەموو ڕوويەكەوە.\nداوا لە بەڕێز (شێرى) خان دەكەم كە وەك چۆن لەسەرەتاوە خۆى بەگوڕو تين و دڵ فراوانى لەم كارە بەردەوامە و قۆناغى يەكەممان لە ماوەى ئەم (١٨) مانگە بەسەركەوتوويى تەواوكرد بەردەوام بين بۆ قۆناغى داهاتوو وە خۆشى دەزانى زانكۆمان لەسەرەتاوە ئامانجى بوو هەنگاو بنێين بۆ قۆناغێكى باڵاتر لەو بەيەكەوە كاركردنە بەڵام لەم قۆناغە نەمان توانى بۆيە خۆشحاڵ دەبين لە قۆناغى داهاتووى كاركردنمان بە شانازيەوە بتوانين ئەم ئامانجانەش بپێكين.\nلە كۆتايى دا پيرۆزبايى لە دەرچووانى ئەم خولە دەكەين هيواى سەركەوتنيان بۆ دەخوازين.\nسوپاس بۆ گوێگرتنتان.\nپ.د. ولـــى محمــود حمـــد\nسەرۆكـى زانكـۆى كۆيــە\nDear, Sherri Karaham Talabani\nDirector of SEED Organization\nLadies and gentlemen of the festivity\nThe alumni of the Psychological support services training program.\nI am delighted that all of us looked at the outcomes of both Koya University and SEED Foundation. Our bilateral work for last 18 months gave a huge product for the wounded Kurdish and Iraqi society. The Psychological Support Services Training Program (PSS), which run by both sides, and all of the financial assistance is provided by the US Department of state. This course gives a hope for those who suffered from hard and dark hearted people who make their lives like hell. We hope that all the graduate students of this course, who have finished the program successfully in Duhok Governorate, can serve those who went through Trauma indeed and in fact in Kurdish society and refugees campuses.\nHere, I call the authorities in KRG and the related institutions to act on and support us because Koya University is the only university in Kurdistan Region alone, and in Iraq as a whole that has a Clinical Psychology department, so we need all forms of support.\nI would like to make a request from Miss. Sherri as she was an active figure from the beginning and still on, and we ended the first stage during this 18 months efficiently, to move on to the next stage. She knows that our university’s aim from the beginning was to step forward to reach a higher stage by our cooperative team, but we couldn’t do it for the time being.\nSo we will be glad in our next stage of working to make it happen together.\nFinally, I congratulate the graduated students who finished the course and wish to open the doors of success now and always.\nProfessor Dr. Wali M. Hamad President of Koya University\nهۆڵى بۆنەكانى زانكۆى كوردستان\nپێنج شەممە ٢٠١٨/٩/٢٧


سەدر هەڵمەتی وەرگرتنی سەرۆكایەتی وەزیرانی دەستپێكردووە.. ئەگەری سەركەوتن و رێگرییەكانی چین\nخوێندنەوەیەکى سیاسى ئاماژە بەوە دەکات کە سەدرییەکان لەهەوڵى وەرگرتنى سەرۆکایەتى وەزیرانى داهاتووى عێراق بەگەرمى هاتوونەتە پێشەوە بەتایبەت پاش ئەوەى یاساى هەڵبژاردن وەک کراس بەبەرى ڕەوتەکەدا دوورا و وڵات کرا بە ٨٣ بازنەى جۆراوجۆر, بەڵام ئەم پلانە کە موقتەدا سەدر لەپشتییەوە بەهەموو هێزى خۆى وەستاوە بێ کێشە نییە و هەندێ رێگری لەبەردەمدایە... ئەمەش دەقى خوێندنەوەکەیە...\nسەدر و پرسی سەرۆکایەتى حکومەتی داهاتووی عێراق\nلەگەڵ کۆتاییهاتنى شەڕى بچوککردنەوەى بازنەکانى هەڵبژاردن بۆ ئاستى قەزا لەناو ئەنجومەنى نوێنەران و چەسپاندنى, موقتەدا سەدر پرسى بەدەستهێنانى زۆرینەى لەهەڵبژاردن و بەدەستهێنانى سەرۆکایەتى حکومەتى داهاتوى عێراقى فڕێدایە ناو گۆڕەپانى سیاسى و میدیایی عێراق. ئایا، پاڵنەرەكانی ئەم گوتارە تازەیەی سەدر چین و لە بنەڕەتدا خواستی بەدەستەوەگرتنی حكومەتی داهاتوو لەلایەن سەدرەوە تا چەند كردەنییە؟\nراگەیاندنی پێشوەختەی سەركەوتن!\nپێشبینى و خولیاى موقتەدا سەدر بۆ بردنەوەی زۆرێك لە كورسییەكانی پەرلەمانی داهاتوو، لە هەژماری تویتەریی (صالح محمد العراقي) و لە زارى وەزیر و بەرپرسەکانیترى رەوتەکەیەوە زیاتر روونکراوەتەوە. بە گوێرەی ئەوەش، سەدرییەكان لە پەرلەمانى داهاتوودا بەتەمای بەدەستهێنانى ١٠٠ کورسین بە پاڵپشتى دەوروبەرى ٥ ملیۆن دەنگ.ئەمەش لە ڕووى تیۆرییەوە، زۆرینەیەکى یەکلایان بۆ پێکهێنانى حکومەت بۆ دەستەبەر دەكات.\nهەندێک ئەم لێدوان و وروژاندنە پێشوەختەى سەرکەوتن، بەنمایشێکى سیاسیى سەدر سەیردەكەن و هەندێکیتریش وەك ریکلامێکى پێشوەختەى هەڵبژاردن دەیبینن  . بەڵام بە وردبوونەوە لەهەنگاوەکانى ئەمدواییەى رێبەرى ڕەوتەکە؛ موقتەدا سەدر، دەردەکەوێت كە هەڵپەى سەدرییەکان بۆ دەستگرتن بەسەر جومگە گرنگەکانى عێراق شتێكی تازە نییە. ئەمەش لەسایەى ئەو هاوکێشە سیاسییە شڵۆقەى کە دۆخى وڵاتەکەى پێدا گوزەر دەکات و خول لەدواى خول گۆڕانکاریی کتوپڕو خێرا دەهێننە پێشەوە وەك: دوورخستنەوەى حیزبى دەعوە لە سەرۆکایەتى حکومەت (٢٠١٨)، ناچارکردنى عادل عەبدولمەهدى بە دەستلەکارکێشانەوە (٢٠١٩) و دواتریش دانانى مستەفا کازمى کە سەدر خۆى بە قسەكەرى یەکەم دەزانێت لە دانانى، چوونكە مستەفا كازمی هیچ کورسییەکى لە ئەنجومەنى نوێنەراندا نەبووە.\nسەدر بۆ گەیشتن بەسەرۆکایەتى وەزیران چانس و دەرفەتى زۆرى هەیە. ئەو پێیوایە خۆى و بنەماڵەکەى قوربانى گەورەى دەستى بەعسن، بە وتەی خۆی شەڕى ئەمەریکییە “داگیرکەرەکانى” کردووە و شەڕى داعشى کردووە و خاوەنی هێزی سەربازییە (سرایا سلام). هەروەها پێیوایە كە شەڕى بۆ چاکسازى كردووە و لە خۆپیشاندانەکانیش بەشدار بووە. لەوانەش گرنگتر، خاوەنی بنکەیەکى جەماوەریی بەهێزە کە لە هەڵبژاردنەکاندا زۆرینەى پێ دەبەخشن. یاساى هەڵبژاردنى ئێستا کە عێراقى کردووە بە ٨٣ بازنە، دەرفەتى زیاتر دەدات بەو گردبوونەوە و کۆمەڵگا سەدرییانەى لەبەغدا و شارەکانیتر هەن، تا لەهەموو لایەنەکانیترى شیعە باشتر کەڵک لەدەرفەتەکان وەربگرن. جەماوەری لایەنەكانی دیكە پەرش و بڵاوە و وەکوو ئەوەی سەدرییەکان كۆكراو نین. بەگەڕانەوە بۆ تۆمارى هەڵبژاردنەکانى رابردووش، رەوتى سەدر وەک جەماوەریترین تەوژمی ناو شیعە بەردەوام لەهەڵکشاندا بووە. بەجۆرێک، 30 كورسیی لە یەكەم هەڵبژاردنی 2005 بەدەستهێناوە، کەچى لە 2010دا كورسییەكانی بەرز كردووەتەوە بۆ 39 كورسی، لە 2014دا گەیشتووەتە 36 كورسی و لە 2018دا لەڕێگای هاوپەیمانیی سائیرون بە 54 كورسییەوە پلەى یەکەمى بەدەستهێناوە.\nجگە لە گرەوکردن لەسەر هەڵبژاردن و چەکى (سرایا سلام)، سەدر هەندێ رێخۆشکەریی دیكەی کردووە بۆ کۆنترۆڵکردنى دەسەڵات لەچەشنى: وەرگرتنى پۆستى ئەمینداریى گشتى ئەنجومەنى وەزیران (حەمید غزى), دانانى جەعفەر سەدرى ئامۆزاى بە باڵیۆزى عێراق لە لەندەن کە باوەڕ وەهایە بۆ کردنەوەى دەرگا دیبلۆماسییە دەرەکییەکانە بەڕووى رەوتەکەى. هەڵبەت لەگەڵ ئەم چانس و خاڵە بەهێزانەشدا رێگاى سەرۆکایەتى وەزیران بۆ سەدر تەخت و بێ تەگەرە نییە، چوونكە پێشهاتێكی وەها، هەواڵێکى زۆر ناخۆش و شۆکهێنەر دەبێت بۆ رکابەرەكانی سەدر و هێزە شیعەکانی وەک نورى مالیکى، عەممار حەکیم. ئەمە جگە لە هێزەکانیترى وەک عەسایبی ئەهلی هەق و ئەو گروپە وەلائییە ئێرانیانەى بەمدواییە دروست بوون و راستەوخۆ خۆیان بەدرێژکراوە و هەوادارى رابەرى باڵاى شۆرشى ئێرانى دەزانن و لایان قورسە بچنە ژێرعەباکەى سەدرەوە. ئەمە جگە لە مەسەلەى هەڵوێستى هێزە ئیقلیمى و نێودەوڵەتییەکانى لەچەشنى ئەمەریکا و وڵاتانى کەنداو کە پێشینەى باشیان لەگەڵ سەدردا نییە و هێشتاش روون نییە کورد و سوننە و کەمایەتییەکانیترى چۆن مامەڵە لەگەڵ ئەم هەڵپە سەدرییەدا دەکەن، بەتایبەت کە سەدر لەبنەڕەتەوە دژى سیستمى فیدراڵى عێراق و کوردستانى بوونى کەرکوک و ریفراندۆمى سەربەخۆیی (٢٠١٧) بووە و زۆر جاریش خۆى لەسەروو رەخنە و گفتوگۆوە دەبینێت و ڕاوبۆچوونە سیاسییەکانى لەشێوەى فەتوادا بڵاودەکاتەوە.\nبەر لەگەیشتن بەسەرۆکایەتى وەزیران، سەدر لەکێشمەکێش و ململانییەکى سەختدایە لەگەڵ ئەو خۆپیشاندەرانەى کە سەردەمێک ئەم پاڵپشتیان بوو. تەنانەت خۆشى بە عاشقى “شۆڕشى تشرین” ناساند، کەچى لەوە بەدوا، بارگرژى نێوانیان گەیشتە ئاستى تۆمەت گۆڕینەوە و تەنانەت کوشتنی خۆپیشاندەرانیشی بەدەستى لایەنگرانى سەدر تێكەوت. بەرلەوەى لەدوا هەنگاودا سەدر بڕێک پاشگەز ببێتەوە و بەپێى مەرج و بەندو باوى تایبەتى خۆىداواى هاوپەیمانى بکات بۆ بەرەنگاربوونەوەى “گەندەڵکاران”، هەروەها بەهۆى ئەوەی هەڵبژاردنى داهاتووـ ئەگەر ساز بکرێت لە ٦ حوزەیرانى ٢٠٢١ ـ بەدەسکەوت و بەرهەمى رەنجى خۆپیشاندەران لەقەڵەم دەدرێت و دروشمى سەدریش “پاڵپشتى چاکسازى” ییە، پێویستى بەخۆ یەکلاییکردنەوە لەگەڵ ئەو بنکە جەماوەرییە هەیە. بەرلە بەرەنگاربوونەوەى رکابەرە سیاسییەکانى لە ململانێى پۆستى سەرۆکایەتى وەزیران، دەبێ كیشەكانی لەگەڵ خۆپیشاندەران یەكلا بكاتەوە. ئەم هەنگاوە بۆ سەدر زۆر قورس و مەحاڵ نییە بەتایبەت زۆرجار سەدر لە ناوچەی خۆڵەمێشیدایە، هەر لەبەر ئەمەش پێی وتراوە “پیاوی سوپرایز و خۆگونجاندن لەگەڵ دژیەكییەكان”هەروەها هەندێكی دیكە زیاتر رۆیشتوون و ناویان ناوە “سەرۆكی دژیەكییەكان”، وەك ئاماژەیەك بۆ ئەوەی لەسەر هیچ شتێك ئۆقرە ناگرێت و هەر لەم میانەیەشدا بەدوور نازانرێت دواى خۆپیشاندەران هەوڵى رازیکردنى کورد و سوننە بدات.\n مقتدى السيد محمد الصدر (22/ 11/ 2020)، تغريدة على تويتر https://twitter.com/Mu_AlSadr/status/1330518719303462912/photo/1\n بغداد اليوم () التيار الصدري يتحدث عن 3 أسباب تؤهله للفوز في الانتخابات المبكرة، https://baghdadtoday.news/news/137786/%D8%A7%D9%84%D8%AA%D9%8A%D8%A7%D8%B1-%\n العراق اليوم (18/ 11/ 2020)، ائتلاف العبادي : تيار الصدر لن يحصل على 100 مقعد نيابي، http://iraqtoday.com/ar/news/46515/%D8%A7%D8%A6%D8%AA%D9%84%D8%A7%D9%81-%D\n مقتدى السيد محمد الصدر (30/ 11/ 2020)، تغريدة على تويتر، https://twitter.com/Mu_AlSadr/status/1333470143503093761\n صالح محمد العراقي، تغریدة على تویتر (20/ 11/ 2020) https://twitter.com/salih_m_iraqi/status/1329845344763568130\n سی ان ان العربیة، مصدر سابق؛ بی ب سی العربیه (19/5/2018): تحالف الصدر يفوز بالانتخابات البرلمانية في العراق، موقع بي بي سي عربي، https://www.bbc.com/arabic/middleeast-44178665 (\n مقتدى السيد محمد الصدر (2/2/2020)، تغريدة على تويتر، مقتدى السيد محمد الصدر (2/2/2020)، تغريدة على تويتر، https://twitter.com/Mu_AlSadr/status/1224026664063115267/photo/1 (\n الجزيرة نت، عشرات القتلى والجرحى بعد اقتحام أنصار الصدر لساحة الاعتصام بالنجف، https://www.aljazeera.net/news/politics/2020/2/5/%D8%A7%D9%84%D8%B9%D8%B1%D8%A7%D9%8\n حارث حسن (28/3/2008)، “التيار الصدري: بين الشعبية والشعبوية”، مجلة الحوار المتمدن الإلكترونية، العدد 2234، http://www.ahewar.org/debat/show.art.asp?aid=129588&r=0\n محيى الدين حسين (24/10/2017): مقتدى الصدر.. رجل المفاجآت والتكيف مع التناقضات!، https://www.dw.com/ar/%D9%85%D9%82%D8%AA%D8%AF%D9%89\nسبەینێ ئەنجومەنی وەزیرانی هەرێم لەسەر موچە کۆدەبێتەوە